Қирғизистонда ҳибсхоналарга видеокамералар ўрнатишмоқчи\nҚирғиз расмийларига кўра, ҳибсхоналарга видеокамера ўрнатиш қийноқларга қарши курашнинг бир усулидир.\nШу йилнинг 9 август куни Бозорқўрғон туман милиция ходимлари томонидан калтаклангани оқибатида вафот этган Усмонжон Холмирзаевнинг ўлими Бозорқўрғон милиция бўлимида видеокамералар ўрнатилишига туртки бўлди. Бунинг учун октябр ойи бошларида туманда қийноқларга қарши курашга ҳисса қўшиш марафони ҳам ўтказилган:\n- Милиция ургани, калтаклагани айтилаётган фуқаро Холмирзаевнинг ўлими бунга туртки бўлди. “Шу ерда марафон ўтказиб, қийноқларни йўқ қилишга ҳаракат қилайлик”, деган фикр пайдо бўлди. Видеокамералар ўрнатишга 10-15 минг доллар керак. Халқаро ташкилотлар ҳам “ёрдам берамиз”, дейишаяпти. Агар улар ҳам ёрдам берса, бу ишларни амалга оширишга катта имконият пайдо бўлади, -деди Жалолобод вилоят прокурори Нурлан Жээналиев\nМаълумотларга кўра, видеокамералар милиция бўлимининг маҳбусларни сақлаш хоналари, терговчилар ва оператив ходимларнинг хоналарига ўрнатилади. Видеокамералар туман прокуратураси томонидан назорат қилиниши айтилмоқда.\nЙил бошидан бери Жалолобод вилоят прокуратураси томонидан қийноқлар бўйича 12 жиний иш қўзғалган. Улардан 8 таси судда кўрилмоқда, икки иш қисқартирилган ва яна икки жиноий иш тўхтатилган. Мазкур жиноят ишларининг 80 фоизи милиция ходимларига нисбатан очилган.\nЖалолобод вилояти куч тизими расмийлари ўрнатилажак видеокамералар милиция томонидан маҳбусларга нисбатан қийноқ қўлланиш ҳолларини йўқ қилишини айтмоқда. Бироқ маҳаллий ҳуқуқ ҳимоячилар куч тизими расмийларининг бундай баёнотларига қўшилмайдилар.\n“Қилим шами” ҳуқуқни ҳимоя қилиш ташкилотининг Жалолобод вилоятидаги мувофиқлаштирувчиси Абдиназар Маматисламов маҳбусларга нисбатан қийноқ қўллаш ҳоллари видеокамералар ўчирилганида ёки камералар ўрнатилмаган жойларда давом этиши мумкин деган фикрда:\n- Камераларнинг ўрнатилиши билан муаммо бутунлай ҳал бўлади деган фикрдан йироқман. Негаки қийноққа солинганларнинг кўпчилиги бу борада очиқ баёнот беришдан қўрқишади, - деди Абдиназар Маматисламов.\nАйтиш жоизки, Холмирзаевнинг ўлимида айбланган 4 та милиция ходимига нисбатан “Қийноқ қўллаш”, “Пора талаб қилиш” каби айбловлар билан жиноят иши очилган. Холмирзаев ўлими юзасидан айбланаётган милиционерлар устидан биринчи маҳкама 2 октябр куни Бишкек яқинидаги Сўқулуқ туман судида бўлиб ўтди.\nХолмирзаев ўлимида айбланаётган милиционерларнинг яқинлари Чуй вилояти Сўқулуқ туман судида ўтаётган маҳкамани Жалолобод вилоятига кўчиришни ва судланувчиларни уй қамоғи ёки мамлакатдан чиқмаслик тўғрисидаги тилхат билан озод қилинишини талаб қилиб Жалолобод вилоятида митинг ўтказди.


"Пахтакор" Тошкентда "Локомотив" дарвозасига еттита гол урди, "Қўқон-1912" - "Андижон" учрашувида 2:1 ҳисоби қайд этилди\nCoca Cola Суперлигасининг 12-туридан ўрин олган иккита ўйин ниҳоясига етди.\nУларнинг бирида "Қўқон-1912" ҳамда "Андижон" жамоалари ўзаро кураш олиб боришди. Унда қўқонликлар 2:1 ҳисобида ғалабани тантана қилишди.\nЙосовичнинг 17-дақиқада урган голига Ҳасанов 64-дақиқада пенальтидан жавоб қайтарди. Мурод Холмуҳаммедов бўлса 90-дақиқада барибир жамоасининг ғалаба голини киритишга эришди.\nИккинчи беллашувда Тошкентнинг икки жамоаси майонга чиқди. "Пахтакор" футболчилари "Локомотив" дарвозасига жавобсиз еттита гол уришга муваффақ бўлдилар. Сергеев ва Дердиюклар дубль муаиллифига эришдилар. Черан, Ҳамдамов ва Машариповлар ҳам ўз ҳисобларига биттадан гол ёздириб қўйишди.\nУшбу ғалаба Арвеладзе шогирдларига 3 очко тақдим этди ва "шерлар" мусобақа жадвалидаги ўринларини янаям мустаҳкалаб олишди.\nГоллар: Черан (11), Сергеев (12), Сергеев (28), Ҳамдамов (31), Дердиюк (47), Машарипов (50), Дердиюк (63)\nГоллар: Йосович (17), Холмуҳаммедов (90 пен) - Ҳасанов (64 пен)\nАндижон Қўқон-1912 Локомотив Пахтакор Ўзбекистон. Суперлига\nAFC U23 Championship. Бугун Австралия - Ўзбекистон ўйини бўлади ва 3-йўлланма соҳиби аниқланади


600 АҚШ долларига намунали лойиҳалар асосида қурилаётган уйлардан бирини олиш мумкинми? » Новости Узбекистана сегодня: nuz.uz\nНовости Узбекистана → Чойхона → 600 АҚШ долларига намунали лойиҳалар асосида қурилаётган уйлардан бирини олиш мумкинми?\n19-12-2017 13:05 0 645 Рейтинг1 Чоп этиш\n600 АҚШ долларига намунали лойиҳалар асосида қурилаётган уйлардан бирини олиш мумкинми?\nФарғона вилоятида ҳуқуқни муҳофаза қилувчи идоралар томонидан ўтказилаётган тезкор профилактик тадбирлар давомида бир қатор фирибгарлик ҳолатлари фош этилди деб хабар қилмоқда uza.uz нашри.\nМазкур ҳолатлар бўйича тергов-суриштирув ишлари олиб борилмоқда.


Эркак 7 метрли бўғма илон билан ҳаёт-мамот жангида ғалаба қозонди (фото)\n18:15 / 05.10.2017\nРоберт Набабан Индонезиянинг Ригу вилоятида ишдан уйига қайтаётганида, улкан ҳажмдаги илон икки пиёданинг йўлини тўсиб қўйганини кўриб қолади, деб ёзмоқда Mirror нашри.\nПальма майдонининг 37 ёшли қоровули бу ҳолатга аралашиш ва улкан бўғма илонни йўлдан ҳайдаб юборишга қарор қилди, лекин илон ўткир тишлари билан Робертнинг қўлларига ёпишиб олган.\nЭркак бўғма илон билан йўлнинг ўртасида курашга киришди, ўткинчи йўловчилар эса бу ҳолатдан даҳшатга тушишди. Узоқ давом этган “жанг”дан сўнг судралувчи ўлдирилди, эркак эса чуқур жароҳатлар билан касалхонага жўнатилди.\n“Мен уни ушлаб олишга ҳаракат қилдим. У қўлимдан тишлаб олди, ҳамда биз курашдик”, - дейди Роберт бўғма илон билан тўқнашув ҳақида.\nМағлуб этилган бўғма илон Робертнинг қишлоғида ҳаммага кўринарли жойга осиб қўйилди.\nИндонезия ОАВнинг таъкидлашича, жорий йилнинг мартида Ғарбий Сулавесида истиқомат қилувчи бошқа шахснинг бу улкан илон билан тўқнашуви аянчли якун топган. Унинг жасади бўғма илоннинг ошқозонида топилди.\nБали портида даҳшатли ёнғин 40та қайиқ ва кемани йўқ қилди\n15:08 / 09.07.2018\nИзсиз ғойиб бўлган индонезиялик аёл бир ярим йилдан сўнг пайдо бўлди


Ёлланма ҳашарчиларнинг ҳаққи берилмаяпти\nПахта йиғим-терими айни қизиган пайтда давлат хизматчилари, ўқитувчи ва шифокорлар ўз ўрнига одам ёллашга мажбур бўлмоқда. Талаб ошгани туфайли эса ёллов баҳоси ошиб бормоқда. Айни пайтда, ҳудудларда ёлланма ҳашарчиларга терган пахтаси учун пул беришдан бош тортишлар кузатилмоқда.\n“Мардикорлар дефицит бўлиб қолди”\nЎзбекистоннинг турли ҳудудларида пахта тераётган ҳашарчилар Озодлик мухбири билан суҳбатда одам ёллаш “эшагидан тушови қиммат” нақлини эсга солаётганини айтмоқдалар.\nЎтган ҳафта Тошкент шаҳар Ҳамза тумани ҳокими буйруғи билан ҳудуддаги давлат идоралари хизматчилари теримга ҳайдалди.\n– Кутилмаганда пахтага борасизлар дейишди. Ҳоким шундай приказ берибди. Пахтага ўрганмаган одам нима қилардик, мардикор топамиз-да. Мардикорларам дефицит бўлиб кетибди. Танишим орқали аранг бир одамни топдим. 10 кунга 200 минг сўм сўради. Савдолашиб, 180 мингга кўндирдим, – дейди ўз исми сир бўлиб қолишини сўраган Ҳамза тумани ҳокимияти тизимида фаолият юритаётган хизматчи.\nФарғонада шаҳридаги бюджет идоралари, таълим муассасалари ва заводларга ҳам кўнгилли теримчи ажратиш вазифаси юклатилган. Суҳбатдошимизга кўра, Фарғона шаҳридан 20 минг нафар “кўнгилли” пахтакорлар сафини тўлдирган.\n– Фарғонадаги давлат ташкилотларидан 20 мингтача одам чиқди пахтага. Энди, кўнгилли дейишяпти-ю, лекин ким иссиқ жойини ташлаб далага ихтиёри билан кетарди?! Кўпчилик заменага одам қидириб қолди. Эшагидан тушови қиммат дейди-ку. Пахтага одам ёллаш ҳам шунақа оғирлик қиляпти-да. Тўғриси, ўзим бир ҳафтага 100 минг сўм тўлаб қорним оғриди, – дейди Фарғонадаги маъмурий идорада ишловчи Азизулла ака.\nЮнусобод туманидаги мактабларда бирида ишловчи муаллима Заҳро опа ўзи гувоҳ бўлган бошқа бир воқеани айтиб берди.\n– Тошкентдаги мактаблар ўқитувчилар сонидан келиб чиқиб пахтага чиқиши керак. Қайсидир мактабдан 10, қайсидиридан 15 киши... Икки боласи билан ёлғиз яшайдиган ҳамкасбимиз бор эди. Ўзи жўжабирдек жон. Униям пахтага ёзишган экан. “Чиқмайман” деди. “Чиқмасез, ҳеч бўлмаса, 50 минг берасиз, ўрнингизга бошқа одам топамиз” дейишди. “Бунақа пулим йўқ, ўзимни осаман! Cизлар айбдор бўласизлар” дегандан кейин тинч қўйишди бояқишни, – дейди Юнусобод туманилик муаллима Заҳро опа.\n“Замена”чиларга пул тўланмайди!”\nПахтазорлардан олинаётган хабарларга кўра, кимнингдир ўрнига теримга борган ёлланма ҳашарчиларга пахта ҳақи берилмаяпти.\n– Ёнимизда бировларни ўрнига пахта тераётганлар бор. Мардикор дейдими. Уларга терган пахтаси учун пул берилмаяпти. “Кимни ўрнига тераётган бўлсанглар, ўша сизларга пул тўлаб қўйган” дейиишяпти. Уларни пулини еб юборишяпти-да ҳокимиятдагилар. Нима бўлсаям пешона тери билан топган пули, бериш керак. Ўзи, килосига 150 сўмга етиб-етмаса, – дейди Жиззах вилояти Пахтакор туманида пахта тераётган магистр Отабек.\nСуҳбатдошимизнинг таъкидлашича, ёлланма ҳашарчиларга ҳақ тўланмаётгани иш унумига ҳам салбий таъсир этади.\n– Қайтага, ўша пулни берса, қаттиқ ишлайди мардикорлар. Терганига пул бермагани учун номига ишлаб кунни кеч қилиш пайидан бўлишяпти. Тўғри-да, пулини бермаганидан бекорга ишламайди-ку. Масалан, ўзим ўқувчилик пайтим бошқаларни ўрнига пахта терганман. Келишиб ҳафтасига ё ойига пул олардим мени ёллаган одамдан. Кейин терган пахтамга пул олардим. Анча-мунча топардим, ҳарқалай, ёмон бўлмаган, – тажрибаси билан бўлишади магистр Отабек.\nКўпни кўрган ҳашарчилар учинчи теримдан кейин мардикор ёллаш янада қимматлашиб кетишини айтмоқдалар.


Коронавирусга чалинганлар сони 2753 нафарга етди\nБеморлар сони яна 7 кишига кўпайди.\nСоғлиқни сақлаш вазирлигининг билдиришича, 17 май соат 23:00 ҳолатига кўра, Ўзбекистонда коронавирус инфекцияси қайд этилганлар сони 2753 нафарга етди.\nБеморлар сони яна 7 кишига кўпайди. 17 май соат 15:30 ҳолатига кўра, инфекцияга чалинганлар сони 2746, киши экани хабар қилинганди.\n“Янги касалланиш ҳолатларининг 2 нафари халқаро юк ташувчи автомашина ҳайдовчиси бўлса, 3 нафар фуқаро Санкт-Петербургдан келган, 2 нафари эса олдиндан карантинда бўлган фуқаролар орасидан аниқланган”, дейилади хабарда.\nАйни пайтда Ўзбекистонда 2247 нафар фуқаро коронавирус инфекциясидан бутунлай тузалди. 12 бемор вафот этди.


АҚШ сенатори Мелания Трампнинг иммиграция ҳужжатларини ошкор қилишга чақирди\n18:32 / 31.01.2017\nКалифорния штати сенати аъзоси Нэнси Скиннер (Nancy Skinner) Оқ уй АҚШнинг биринчи хоними Мелания Трампга тегишли иммиграция ҳужжатларини кўрсатишни талаб қилди. Бу ҳақда The Independent нашри ёзмоқда.\nСиёсатчининг баёноти янги давлат раҳбарининг иммиграция чораларини кучайтиришига нисбатан ўзига хос жавобдир, деб қайд этади Politico нашри.\n«Трамп атрофидагиларнинг ҳеч бири президент рафиқасининг қонунийлигини тасдиқловчи ёки умуман шундай ҳужжати мавжудлигини исботловчи бирор далил тақдим этмаган», — дея таъкидлаган сенатор.\nСкиннернинг ёдга олишича, ўтган йилнинг август ойида Трамп ваъда берганидек, унинг рафиқаси ушбу масала бўйича президентлик сайловига қадар махсус матбуот анжумани ўтказиши керак эди. Бироқ, у ташкил этилмаган.\nОқ уй маъмурияти сенатор баёнотига изоҳ бермади.


Ўзбекистон масжидларида имконияти чекланган фуқаролар учун махсус Жума мавъизалари ташкил этилади\n- Янв 26, 2019\nХабарингиз бор, Дин ишлари бўйича қўмита ҳамда Ўзбекистон мусулмонлари идораси томонидан ногиронлиги бўлган фуқаролар, жумладан, эшитиш-сўзлаш ва кўриш қобилиятида нуқсони бўлган фуқаролар билан тизимли равишда учрашувлар, хайрия тадбирлари ўтказилиб келинмоқда. Бу каби учрашувлар, ўзларига қаратилаётган эътибордан мамнун бўлаётган юртдошларимиз ташкил этилаётган тадбирлардан ўзлари учун кўплаб билим, манфаатлар топаётганликларини кўзларда ёш билан изҳор қилишмоқда. Яқинда ўтган Робиъул аввал ойи муносабати билан илк бор имконияти чекланган мусулмонлар учун махсус Мавлид тадбирларида Пайғамбар солаллоҳу алайҳи васаллманинг муборак сийратлари гўзал ижод намуналари, кўргазмали воситалар асосида таништирилган эди.\nЭнди эса, яна бир хушхабар - юртимизнинг марказий масжидларида имконияти чекланган фуқаролар, эшитиш ва нутқ аъзоларида нуқсони бор кишилар учун Жума мавъизаси Сурдо таржимон воситасида масжидда тўғридан-тўғри кўрсатилади. Бунинг учун Республиканинг ҳар бир худудидаги марказий масжидда Жума мавъизаларини сурдо-онлайн узатиш имкониятлари яратилади. Бунда ўша масжид ташқи қисмига муайян тоифага мансуб ногиронлиги бор кишилар учун махсус имкониятлар мавжудлигини билдирирувчи халқаро белги қўйилади. Жума намозига келган имконияти чекланган фуқаролар ўзлари учун белгиланган жойда мониторларларда имом-хатибни, унинг ёнида эса сурдо таржимон ҳаракатларини кузатиб бориш имконига эга бўладилар.\nКеча биринчи бор Тошкент шаҳрининг “Шайх Зайниддин”, Тошкент вилоятининг “Чирчиқ марказий жоме масжиди”, Самарқанд вилоятининг “Хўжа Исҳоқ Валий” жоме масжидларида Жума мавъизалари тўғридан-тўғри сурдо таржимон воситасида тушунтириб берилди.\nЖума намози адо этилгач, намозхонлардан бири Шуҳрат Абдураҳимов ўзларига яратиб берилган бундай имкониятлардан севиниб, таржимон воситасида қуйидаги дил сўзларини изҳор қилди:\n“Авваллари ислом дини ҳақидаги билимларга деярли эга эмасдим. Чунки буни менга ўргатадиган киши бўлмаган. Ташкил этилаётган суҳбатлар, мавъизалар ёрдамида шукурки, ҳидоятдан баҳраманд бўлмоқдаман. Бугун ҳам Аллоҳ таолонинг уйида мавъизалардан таъсирланиб, аввалги хатоларим, гуноҳларим учун пушаймонда бўлиб, йиғлаб тавбалар қилдим... Сизларга катта раҳмат. Бизларни тарбиялаяпсизлар. Маърифатга чорлаяпсизлар.\nБундай эзгу тадбирлар ҳар бир вилоятда, кўплаб масжидларда бўлишини истардим. Афсуски сурдо таржимонлар ҳозирда етарли эмас. Иншаллоҳ келажакда уларнинг сони кўпайиб, биз кабилар ҳам Жума мавъизаларидан роҳатланиб баҳраманд бўлишларини Аллоҳ насиб этсин.”\nКелгуси Жума намозидан, 1 февралдан Республика бўйлаб 25 та жоме масжидда махсус сурдо-онлайн таржималар ташкил этилиши белгиланган. Мазкур лойиҳа босқичма-босқич кейинчалик ҳар бир вилоятда амалга оширилиши режалаштирилган. Бу каби хайрли лойиҳалар юртимизда диний сохада амалга оширилаётган ислоҳотларнинг самарасидир.\n1478 марта ўқилди\nДругие материалы в этой категории: « Ҳидоят журналининг 1-сонида “Фиръавн аҳлидан чиққан мўмин…” қиссасини ўқинг\tИмом хатибларимиз Имом Бухорий илмий-тадқиқот маркази ва бошқа диққатга сазовор жойларга ташриф буюрдилар »\nМАСЖИДИМИЗГА ИЛК ҒИШТ ҚЎЙИЛДИ\nИмом Бухорий халқаро илмий-тадқиқот марказида халқаро фотокўргазма иш бошлади\nИордания тарихий масжидида ёнғин содир бўлди\nАҚШда болалар учун махсус Қуръон курслари ташкил этилди\nМуфтий ҳазрат янги бунёд этилган масжидда жума намозини адо этдилар\nТошкент ислом институтида ижодий имтиҳон ўтказилди\nАраблар учун миллий либослар Андижонда тайёрланади\nУфадаги масжид қурилишига 100 млн рубль ажратилади\nҲаж-2019 мавсумида туғилган қизалоққа Мадина деб исм қўйилди\nКрайстчерч теракти қурбонларининг яқинлари ҳажга таклиф этилди\n«Тошкент» автовокзалида эркаклар ва аёллар учун алоҳида намозхона ва кутубхона очилди (фотогалерея)\nҚозоғистонлик зиёратчилар Ҳаж зиёратига тайёргарлик кўришмоқда\nТоғли ҳудудда 2020 йилда янги мадраса очилади\nБолгар ислом академиясида абитуриентлар учун ёзги мактаб ташкил этилди\nҚирол меҳмонлари билан учрашув\nТошкент вилояти имом хатиблари ва ноиблари учун маънавий-маърифий тадбир бўлиб ўтмоқда\nҲаж-2019 зиёратчиларининг Самарқандга ташрифи уюштирилди\nИмтиҳон натижалари 18 июль куни эълон қилинади\nҲаж - улуғ неъмат мавзусида суҳбат ташкил этилди\nШайх Муҳаммад Содиқ Муҳаммад Юсуф мажмуасида Тошкент вилояти имом хатиблари ва ноиблари учун маънавий-маърифий тадбир бўлиб ўтди\nЎзбекистон делегацияси “Ал-Азҳар” қошидаги академия бош котиби билан мулоқот қилди\nТошкент вилоятида навбатдаги янги масжидга биринчи ғишт қўйилди\nХОРИЖЛИК АБИТУРИЕНТЛАР УЧУН ЎЗБЕКИСТОН ХАЛҚАРО ИСЛОМ АКАДЕМИЯСИГА ҚАБУЛ БОШЛАНДИ\nДИҚҚАТ ЭЪЛОН: Тошкент ислом институтига 2019-2020 ўқув йили учун кириш имтиҳонлари ўтказиладиган жойлар ва саналар маълум бўлди\nОзодликдан маҳрум этилган собиқ талабаларга алоқадор ҳукумат қарори қабул қилинади\nБританияликлар велосипедда ҳажга йўл олди\nМалайзияда халқаро Қуръон конференцияси ташкил этилади\nMuslim.uz сайти ҳамда MuslimTV каналида янги лойиҳа!\nЗафаробод туманидаги “Умар ибн Хаттоб” масжидига биринчи ғишт қўйилди\nЖамиятдаги иллатлар – ҳар биримизнинг муаммоимиз\nМЎМИН ЎТМИШ ВА КЕЛАЖАКДАН ҚЎРҚУВДАДИР\nҲасад мияни ҳалок қилувчидир!\nЎқишга нима учун кирмоқчисиз?\nҲожиларга бир миллион дона сим-карта ва бепул интернетдан фойдаланиш таклиф этилади


ССВ: Сил касаллигидан соғайиш муддати 2 йилдан 9 ойга қисқарди — Sof.uz\nССВ: Сил касаллигидан соғайиш муддати 2 йилдан 9 ойга қисқарди\n22.12 15:23 59 Ўзбекистон\nДунёда йилига 8,6 миллион киши туберкулёз (сил) хасталигига чалиниб, унинг асоратлари туфайли 1 миллиондан ортиқ бемор вафот этмоқда. Албатта, бу — хавфли касаллик. Шунга қарамай, замонавий тиббиёт ютуқлари асосида уни самарали даволаса бўлади. Ўзбекистоннинг бу борадаги илғор тажрибаси кейинги йилларда дунё миқёсида эътироф этиляпти.\n— Авваллари туберкулёзни аниқлаш учун 3-4 ойлаб вақт талаб этиларди, — дейди Республика ихтисослаштирилган фтизиатрия ва пульмонология илмий-амалий тиббиёт маркази директори, профессор Наргиза ПАРПИЕВА. — Ҳозирги кунда эса бу касалликка генно-молекуляр усули орқали бор-йўғи 70 дақиқа ичида аниқ ташхис қўйилмоқда.\nИлғор операция усуллари жорий этилиши, самарали дори-дармонлар қўлланилиши натижасида беморларнинг касалликдан соғайиш муддати ҳам 2 йилдан 9 ойга қисқарди. Ҳозир олимларимиз "Чегара билмас шифокорлар" халқаро ташкилоти билан ҳамкорликда даволаниш курсини олти ойга қисқартириш устида илмий изланишлар олиб бормоқда. Энг муҳими, бунинг дастлабки натижаси ва самарадорлиги бундан бир ой аввал Лондонда бўлиб ўтган Жаҳон туберкулез ва ўпка касалликлари Конгрессида эътироф этилди.\nШунингдек, ўтган йил якунларига кўра, мамлакатимизда ушбу хасталикка чалиниш ҳолатлари 2015 йилга нисбатан 31,4 фоизга камайиб, ҳар 100 000 аҳолига нисбатан 32,1 тани ташкил этган. Ваҳоланки, Россияда бу кўрсаткич 54, Руминияда 68 ҳамда Украинада 80 тага тенг.\nЎлим ҳолатлари эса 2015 йилга қиёслаганда 61,3 фоизга камайиб, 100 000 аҳолига нисбатан 1,2 тага тушди. Ўз навбатида, даволаш самарадорлиги 91,2 фоизга етказилди. Дунёда ушбу кўрсаткич 85 фоиз эканини инобатга олсак, натижа кўлами янада яққолроқ кўзга ташланади.\nРеспублика ихтисослаштирилган фтизиатрия ва пульмонология илмий-амалий тиббиёт маркази фаолиятида бундай ютуқлар кўп. Шу боис ўтган қисқа даврда силга қарши олиб борилган тадбирлар натижалари бўйича Ўзбекистон фтизиатрия хизмати Европа ҳудудидаги 53 мамлакат орасида 2-ўринни эгаллади.\nҲозир марказда Германиянинг халқаро сертификатига эга, сил микобактериясини бактериологик, молекуляр-генетик усулда, тезкор ва аниқ ташхислайдиган Референс-микробиологик лабораторияси мавжуд.\nҚолаверса, жорий йилда муассасага халқаро ташкилотлар кўмагида келтирилган 30 та GeneXpert инновацион технологияси ҳудудлардаги лабораторияларга ўрнатилмоқда. Айни пайтда мамлакатимизда бундай замонавий ускуналар сони 98 тани ташкил этяпти. Бундан ташқари, марказ 10 дан ортиқ турли сунъий нафас олиш ҳамда фибробронхоскоп ускуналари билан таъминланди.\nЭслатиб ўтамиз, Республика ихтисослаштирилган фтизиатрия ва пульмонология илмий-амалий тиббиёт марказида йилига 4 минг нафардан ортиқ беморни даволаш имконияти яратилган. Бундан ташқари, муассасанинг 50 қатновга эга маслаҳат поликлиникаси ҳамда ҳудудларда ҳам фтизиатрия ва пульмонология марказлари фаолият кўрсатмоқда.\nКеча, 18:25 122 Ўзбекистон


Андижонда ака ўгай укаларини чопиб ташлади. Укалардан бири вафот этди - Daryo\n20:16, 17.09.2021 71508\nАндижон туманида яшовчи фуқаро келишмовчилик сабаб ўгай укаларини чопиб ташлади. Улардан бири кўп жароҳат олиши оқибатида вафот этган, дея хабар берди «Дарё» мухбири.\nАниқланишича, 2021 йилнинг 7 сентябрь куни соат 17:00 да Андижон туманининг «Жаҳонобод» маҳалласида яшовчи фуқаро М.С. ўгай укалари — вояга етмаган Р.С. ва И.С.лар билан ўзаро жанжаллашиб қолиб, уларга чопқи билан зарар етказган.\nЎгай ака жанжал давомида дарахт шохларини чопиш учун мўлжалланган чопқи билан Р.С.нинг бош, бўйин, елка, қўл, оёқ ва сон қисмларига уриб, ҳаёти учун хавфли бўлган тан жароҳатлари етказган ва унинг ўлимига сабаб бўлган. Шунингдек, ака яна бир укаси И.С.нинг ҳам бош, бўйин, елка, қўл қисмларига уриб, оғир турдаги кўплаб тан жароҳатлари етказган.\nАйни кунда ҳолат юзасидан М.С.га нисбатан Жиноят кодексининг 97-моддаси 2-қисми (қасддан одам ўлдириш) билан жиноят иши қўзғатилиб, вилоят прокуратурасининг ўта оғир жиноятларни тергов қилиш бўлими томонидан тергов ҳаракатлари олиб борилмоқда. М.С.га нисбатан қамоққа олиш эҳтиёт чораси қўлланган.\nНаманганда ака укасини дўппослаган йигитни пичоқлаб, ўлдириб қўйди\nҚашқадарёда маст ота ўғлини темир бўлаги билан уриб, ўлдириб қўйди\nФарғонада 36 ёшли маст эркак жанжал оқибатида танишини уриб, ўлдириб қўйди\n07:17, 25.09.2021 146686\n15:11, 27.09.2021 146699\n18:12, 28.09.2021 74995\n09:59 Бугун 733\nПоп қироли Майкл Жексоннинг паспорт алмаштириш анкетаси 75 минг долларга сотувга қўйилди\n09:47 Бугун 5010\n09:00 Бугун 4007\nModera Towers ТЖМдан акция: интерьернинг дизайн лойиҳаси туҳфа этилади\n08:51 Бугун 5196\nКузги ҳолсизлик: ҳеч нима қилишга хоҳиш бўлмаса ва лоҳаслик кузатилса, нима қилиш керак?\n22:19, 17.10.2021 97919\n08:09, 18.10.2021 84939\n07:34, 17.10.2021 79540\n19:20, 17.10.2021 70027


Чарчоқ ёки стресс -фарқи нимада? • NeMolchi.uz\nBosh sahifa Jabrlanganlarga maslahat Чарчоқ ёки стресс -фарқи нимада?\nЧарчоқ ёки стресс -фарқи нимада?\nТасаввур қилинг: Ишингиз кундан-кунга кўпайиб кетаяпти, ҳеч тугай демайди. Ишлашга холингиз йўқ. Бу нима – чарчоқми ёки стресс?\nАқлий, жисмоний, рухий қувватимиз тугайверса, биз ўзимизда рухан тушкун холатни хис қиламиз ва бу табиий. Бунинг сабаби салбий бўлиши билан бир қаторда ижобий ҳам бўлиши мумкин. Ҳар икки холатдаям биз ўзимизда стресс хис қиламиз, дейди психолог Раян Ховс.\nЧарчоқ эса – доимий стресс ҳолатда юриш, бирор натижага эриша олмаслик ва б. Агар доимий рухий зўриқишлар остида юравериш қаттиқ тушкунликка тушириб қўйиши ҳеч гап эмас.\nБундай ҳолларда ҳеч нарсага умид қолмайди, ҳудди бу зулматни охири йўқдек. Яна бир рухий тушкунлик ва чарчоқнинг фарқи шундаки, рухий тушкун инсонларда қайсидир ишларни амалга оширишга куч топамиз, лекин қаттиқ чарчоқ оқибатида бирорта ишни якунига етолмай қоламиз. 2019 йилда Жаҳон соғлиқни сақлаш жамияти “Чарчоқни” касаллик деб тан олди.\n1.Уйқу билан боғлиқ муаммолар. Сиз умуман ухлолмаслигингиз ёки серуйқу бўлиб қолишингиз билан характерланади. Ҳаммада ҳар хил кўринишда бўлади, аммо ҳар қандай ҳолатда ҳам ўзингизда чарчоқ хиссини туясиз.\n2. Иш ҳақидаги ўйлардан юрагингиз сиқилади. Ишдан шу қадар чарчаганингиздан, рахбар ишдан бўшатиб юборса ҳам розиман деган фикрга борасиз ёки ҳар тонг ишга борар экансиз тезроқ кеч тушсайди, деб орзу қиласиз.\n3. Мақсадингиз йўқ. Кундан-кунга бошлаб қўйган ишингизни ниҳоясига етказиш қийинлашиб бораверади, худдики буни охирига етказишдан мақсад йўқдек. Кайфиятингиз тушиб кетаверади, ҳар бир нарсага пессимистик қарашни бошлайсиз.\n4. Тез-тез касал бўлиб қоласиз. Доимий рухий тушкунликлар иммун тизимингизга ўз таъсирини кўрсатмай қолмайди. Шу сабабли тез-тез шамоллаб қолишлар, сабабсиз бош оғриқлар сизни безовта қила бошлайди.\n5. Атрофдагилар билан ўртангизга девор тортиш. Олдинлари ҳамкасблар билан тез-тез хазиллашиб, гаплашиб турган одам энди оддий суҳбатга ҳам вақт топа олмай қолади. Баъзида ўзини айбдордек хис қилади, яъни берилган топшириқ турганда ўйин-кулгу қилишга хаққи йўқдек ҳисоблайди.\n6. Ишингизни эплай олмаяпсиз. Биринчи ўринда эплай олиш қобилияти ва креативлик йўқолади. Кетма-кет хатоларга йўл қўя бошлайсиз. Берилган топшириқларни бирдан тушунадиган одам, энди қайта-қайта ўқиса ҳам ҳеч нарсани тушунмайди. Ишларингиз кундан-кунга йиғилиб қолаётганини англаяпсиз, бу эса сизни рухан тушкунликка етаклайди.\nРухий зўриқишни эрта аниқлашнинг иложи йўқ, агар аниқлаган бўлсангиз қуйида ўзингизга ёрдам беришнинг 4 усули хақида тўхталамиз.\nБажараётган вазифангиздан маъно изланг\nАлбатта кўп вақтдан бери қўлланб келинаётган тартиб-интизомни ўзгартиришнинг иложи йўқдир, лекин ўз қўлингиздаги, яъни бажара оладиган вазифаларга диққатингизни қаратинг. Раҳбарият билан гаплашинг, вазифани бажаришингизда сизга ёрдамчи керакдир?\nКўнглингизга ёқадиган машғулотларга вақт топинг\nИшларингизга вақт тополмаётган бир пайтда бу ортиқчадек кўриниши мумкин, лекин айни пайтда ўзингизга эътибор қаратишнинг айни вақтидир. Иш жадвалингизда сузишга бориш, тоза ҳавода сайр қилиш ва бошқа машғулотларни киритинг ва албатта уларни бажаришга ҳаракат қилинг.\nИложи бўлса иш давомида ўзингизга танаффус беринг\nШундай пайтларда ўзингизга танаффус беришингиз зиён қилмайди. Меҳнат таътилини олинг. Табиат қўйнига чиқиб дам олиш қувват олишнинг энг яхши усули, дейди Чемберс.\nЁрдам сўрашдан уялманг.\nРухий зўриқишни ўтказаётган инсонлар ўз қобиқларига ўралиб олишади. Лекин унутмангки, сизга ёрдам беришни истовчилар доим топилади, чунки улар ҳам бир пайтлар сизнинг рухий ҳолатингизни бошларидан ўтказган бўлиши мумкин. Имкон борича ёлғиз қолмасликка ҳаракат қилинг. Агар ростдан қўллаб-қувватланишга муҳтож бўлсангиз, уялмасдан ёрдам сўранг. Агар психолог ёки психотерапевт ёрдамини олсангиз янада яхши бўлади.\nЮқоридагиларнинг хеч бири ёрдам бермаса–чи?\nНима бўлганда ҳам қалтис ва тез қарор қабул қилманг. Резюмени янгиланг, талабларингизга мос келадиган иш қидиринг. Майда лекин ишонч билан олға қадам ташланг. Ўзингизга бўлган ишончни бир зум бўлса-да сўндирманг. Ҳолатни доим назоратда ушлашга ҳаракат қилинг ва тез орада ҳолатингизда яхши томонга ўзгаришлар борлигини сезасиз.


18 Октябрь 21:00\nTASNKENT. Kazinform – Ўзбекистонда коронавирус билан касалланаётган аҳолининг ёш бўйича таҳлили эълон қилинди. Бу ҳақда ЎР Соғлиқни сақлаш вазирлиги матбуот хизмати маълум қилди, деб хабар беради Kazinform.\nҚайд этилишича, Ўзбекистонда рўйхатга олинган коронавирусдан касалланиш ҳолатларининг ёшма-ёш таҳлили сентябрь ва октябрь ойининг ўн кунлигида қуйидаги кўринишга эга:\n14 ёшгача бўлган болалар — ўртача 16 фоиз;\n15–19 ёшдагилар — 6 фоиз;\n20–29 ёшдагилар — 14 фоиз;\n30–39 ёшдагилар — 19 фоиз;\n40–49 ёшдагилар — 13 фоиз;\n50–59 ёшдагилар — 12 фоиз;\n60 ёш ва ундан катталар — 20 фоиз.\nМаълумот ўрнида, айни пайтда Зангиота 1- ва 2-сон юқумли касалликлар шифохонасида 333 нафар оғир, 224 нафар ўта оғир бемор даволанмоқда. Бу муассасалардаги жами беморларнинг 172 нафари 18 ёшгача бўлган болалар, 117 нафари эса ҳомиладор аёллар ҳисобланади.


«Эвертон»нинг собиқ футболчиси: «Фунеснинг «Ливерпуль»га қарши ўйиндаги ҳаракати жазосиз қолмаслиги керак»\n21:43 / 21.04.2016\n«Эвертон» жамоасининг собиқ футболчиси Питер Рид жамоанинг ёш ҳимоячиси Рамиро Фунеснинг Англия чемпионати доирасида «Ливерпуль»га қарши баҳсда амалга оширган ҳаракатига муносабат билдирди.\nФунес бу ўйиннинг иккинчи бўлими бошланган вақтда «Ливерпуль»нинг бельгиялик ҳужумчиси Дивок Орижига бутсасининг остки қисми билан зарба берди. Натижада, жабрланувчи замбилда майдонни тарк этди, қоидабузарни эса ўйин ҳаками майдондан ҳайдади.\n«Бу жуда ёмон ҳаракат. Бундай иш учун футболчи жазосиз қолмаслиги керак. Фунес ўз қилмиши ҳақида яхшилаб ўйлаб олиши, бундай ҳаракатлар қандай оқибатларга олиб келиши мумкинлигини билиши керак. Бу жуда хунук эпизод эди, умид қиламанки, Дивок Орижига жиддий жароҳат етмаган», – дейди Рид.


БУЙРАГИНГИЗДА ШАМОЛЛАШ БОРЛИГИНИ АНГЛАТУВЧИ 12 ТА БЕЛГИ\nБуйраклар жуфт аъзо бўлиб, қорин парда орти бўшлиғида, умуртқадан икки томонда кўкрак қафасидан бироз пастда жойлашади ва кўриниши жихатидан ловияни эслатиб, инсон муштидек ўлчамга эга.\nХар дақиқада буйраклар ўртача 100 мл қонни тозалаб, қондаги ортиқча сув ва зарарли (токсик) моддаларни сийдик билан чиқариб юборади. Буйраклар организмда минераллар ва озуқа моддалари балансини ушлаб туради, гормонлар хосил қилиб, қон босими ва эритроцитлар миқдорини назорат қилади, суяклар саломатлигини сақлайди.\nБуйраклар – организмнинг фильтри хисобланади. Турли хроник касалликлар, ёмон экологик холат, дори препаратлари, озиқ-овқат токсинлари, чекиш, алкоголь, носоғлом турмуш тарзи – буларнинг бари буйраклар саломатлигига салбий таъсир этади.\nКўп холларда буйрак касалликлари сезилмасдан бошланади, симптомлари бирданига намоён бўлмайди. Шундай белгилар борки, кўпчилик уларга эътибор бермайди, негаки бу симптомларни буйракка хос деб хам ўйламайди.\n1. Сийдикни кўпикланиши.\nАйрим холларда сийдикни кўпикланиши унинг босими (напори) ни кучлилигидан бўлади. Бу нормал холат. Аммо қуйида айтиб ўтиладиган бошқа белгилар хам учраса нотинчланишга сабаб бор хисобланади. Одатда сийдикни кўпикланиши унда оқсил ва токсинлар пайдо бўлганда кузатилади. Бу буйраклар ишини бузилиши, қоннинг компонентлари ва турли бирикмаларни нотўғри фильтрацияланишини англатади.\n2. Сийдикни пушти, қизил ёки жигар рангига кириши.\nСийдик ранги нормада оқиш сариқдан то тўқ қахрабо рангигача бўлади. Унинг ранги айрим махсулотлар истеъмол қилинганда масалан, қизилча, малина, маймунжон, ловия ёки дори препаратлари таъсирида ўзгариши мумкин. Улар сийдикни тўқ сариқ, жигар ранг, қизил ва хатто яшил кўк рангга бўяши мумкин.\nМуаммо шундаки, сийдик рангини қизариши унга қон аралашганда хам кузатилади. Бу эса ёмон белги. Шундай экан сийдик ранги қизарганда врачга мурожаат қилинг.\n3. Сийдикни лойқаланиши.\nБу белги буйракларда йирик туз ва тошлар мавжудлигини ёки сийдик тизимида инфекция ривожланганини англатади. Сийдик шаффофлигини камайишини яна бир сабаби организмнинг сувсизланиши ва сийдикни концентрланиши хисобланади. Шундай экан сийдикни лойқаланишини сезган бўлсангиз кўпроқ суюқлик ичишга харакат қилинг. Агар шундан сўнг сийдик ранги тозаланса ва бошқа хеч қандай шикоятлар пайдо бўлмаса нефрологга учрашни хожати йўқ.\n4. Бел сохасидаги оғриқлар.\nБуйрак оғриғи – бел сохасида қовурғалар пастида умуртқанинг икки томонида жойлашади. Оғриқ қоринга ва чов сохасига узатилиши мумкин. Бу оғриқларни бел умуртқалари остеохондрозида учрайдиган оғриқлар билан алмаштирмаслик керак.\n5. Хроник чарчаш, бўшашиш.\nБуйраклар эритропоэтин - эритроцитларни ишлаб чиқарилишини назорат қилувчи гормон ишлаб чиқаради. Унинг камлиги камқонлик, бўшашиш, тез толиқишга сабаб бўлади.\n6. Бош оғриши ва бош айланиши.\nБуйраклар ишини бузилиши натижасида организмда тўпланган токсинлар бош мия фаолиятини бузади. Бу хотира ва диққат-эътиборни пасайиши, бош айланиши ва оғришига олиб келади. Илгари осонлик билан бажараётган вазифалар эндиликда қийинчилик туғдиради ва узоқ вақт талаб этади.\n7. Кўнгил айниши ва қусиш.\nАгар овқат пайтида ёки кейин кўнгил айнишини хис қилсангиз, аммо унинг захарланиш ёки ошқозон-ичак тракти билан боғлиқлиги бўлмаса буйракларни текширишни маслахат берамиз. Бу симптомлар буйраклар томонидан токсик моддаларни фильтрлай олмагани учун кузатилиши мумкин.\n8. Тез-тез сийишга бўлган хиссиёт\nБу симптом сийдик ажратиш тизимини исталган қисмини яллиғланиши натижасида кузатилиши мумкин. Буйраклар хақида гап кетганда, гап унинг инфекцион зарарланиши (пиелонефрит), тошлар хосил бўлиши ёки организмда суюқлик балансини ушлаб туриш функциясини бузилиши хақида ўйлаш мумкин.\nШишлар организмда суюқлик ущлаб қолинганда кузатилиб, биринчи ўринда оёклар ва кўз атрофидаги қовоқлар шишади. Тўғри оёқлар шишини шунингдек, узоқ ўтирганингизда, тузли нарсаларни кўп истеъмол қилганингизда ёки бирон бир дори препарати қабул қилганингизда хам кузатиш мумкин. Аёлларда эса хайз келишидан олдин ва хомиладорликда хам шишлар булиб туради. Агар шишлар доимий бўлганда – буйраклар шамоллашини инкор қилиш лозим.\n10. Терини куруқшаши ва қичишиши.\nБуйраклар томонидан қондаги минераллар (сув-туз) балансини назорат қилиш функцияси бузилганда тери билан боғлиқ муаммоларни кўриш мумкин. Тўғри тери қуруқшаши ва қичишини бошқа бир нечта сабаби бор, аммо бошқа буйракка хос белгилар билан бирга келганда уларни текшириб қўйиш фойдадан холи эмас.\n11. Артериал қон босимини бирданига ортиши.\nБуйраклар инсон гормонал тизимининг бир бўғини хисобланади. Улар организмда қон хажми ва қон босимини назорат қилади. Уларнинг нотўғри ишлаши гипертония хуружларига сабаб бўлади. Хар қандай қон босими ортиши билан кечадиган холларда буйракларни текширишни унутманг.\n12. Тана хароратини ортиши.\nИссиқ пайтида хам доимий жунжикиш, тана хароратини сабабсиз ортиши - буйраклар шамоллашини асосий белгилари хисобланди. Иситма буйракдаги инфекцион жараён (пиелонефрит) хақида маълумот беради.\nУшбу белгиларни ўзингизда кузатганда нима қилиш керак?\nТерапевт, уролог ёки нефрологга мурожаат қилинг, сийдик ва қон тахлиллари топширинг. Буйракларни ультратовушли текширувини амалга оширинг.\nДеярли барча буйрак касалликлари даволанади, аммо хавфли асоратлар қолдириши мумкин. Шунинг учун айтиб ўтилган белгиларни инкор этманг.\nМарт 01, 2020 1021 1 Рукн УРОЛОГИЯ


Дунё ҳамжамиятидан Путин ва Россияга яна бир шапалоқ: Россия навбатдаги Қишки Олимпиада Ўйинларида иштирок этмайди - «HARAKAT» XABAR AGENTLIGI :: Independent News Agency Harakat. Узбекистан, новости Узбекистана, политика Узбекистана, оппозиция Узбекистана\n11:17 - Дунё ҳамжамиятидан Путин ва Россияга яна бир шапалоқ: Россия навбатдаги Қишки Олимпиада Ўйинларида иштирок этмайди\nМаълумки, навбатдаги Қишки Олимпиада Ўйинлари 2018 йилнинг 9-25 февраль кунлари Корея Республикасининг Пёнчан шаҳрида ўтказилади. Кеча Халқаро Олимпиада Қўмитаси Россия Олимпиада Қўмитасини (яъни, феълан Россияни) бу ўйинларда иштирок этттирмаслик ҳақида қарор қабул қилди.\nЭслатиб ўтамиз, бундан аввалги қишки олимпиада ўйинлари 2014 йилда Россиянинг Сочи шаҳрида ўтказилган ва у ўйинларда Россия биринчи ўринни олган эди. Бундан ҳам муҳими, Россия Президенти Владимир Путин бу ўйинларни Сочида ўтказилишига рухсат олиш ишларига шахсан ўзи раҳбарлик қилишдан бошлаб, ҳамма ерда ўзини бу ўйинларнинг бош отахони қилиб кўрсатишга интилди ва Россиянинг ғалабасини ўз ватандошларига ўз ғалабасидек кўрсатиш учун бутун оммавий ахборот воситаларини ишга солди. Ва бунга эришди\nАммо, ўша йилнинг охириданоқ жаҳоннинг оммавий ахборот воситаларида Россия ўйинчилари Сочида допинг ишлатганлари ҳақида гап-сўзлар пайдо бўлди. 3-4 йил давом этган текширишлар ва уларнинг атрофидаги жанжаллар давомида Россия Сочида олинган 10 дан ортиқ медалдан маҳрум этилди ва кеча Халқаро Олимпиада Қўмитаси Россияни Пёнчанда бўладиган XXIII Қишки Олимпиада Ўйинларида иштирок этттирмаслик ҳақида қарор қилди.\nҲеч шубҳа йўқки, айнан Путиннинг кўрсатмаси билан Сочидаги ўйинларда рус спортчилари допинг ишлатишган ва шундай бўлгани исботланди ҳам. Айни замонда, яна шубҳа йўқки, бу жанжалларнинг орқасида сиёсий фактор ҳам бор. Бунинг бош сабабчиси - Россия Президенти Владимир Путин. Унинг халқаро саҳнада ҳам агрессив сиёсат олиб бориши, жумладан, Сурияда ва Украинада бўлаётган воқеалар дунё жамоатчилигининг Россия ва Путинга бўлган муносабатини ўта салбийлаштириди. Бу кайфият Халқаро Олимпиада Қўмитасининг кечаги қарори олинишида ҳам ўз ролини ўйнаган.\nУнутмайликки, СССР 1979 йилнинг охирида Афғонистонга ўз қўшинларини олиб киргандан кейин ҳам шу каби кайфият шаклланган ва Ғарб давлатларининг ташаббуси билан 1980 йилда Москвада ўтган Ёзги Олимпиада Ўйинларини 65 мамлакат бойкот қилган эди. Айнан шу бойкот ва Ғарбнинг бошқа санкциялари СССРдек давлатнинг чўкишида ўз ролини ўйнаган.\nРоссиянинг Пёнчандаги ўйинлардан четлаштириши эмас, айтиш мумкинки, улоқтирилиши – Россиянинг келажагига салбий таъсир қилиши муқаррар. Аммо, бу таъсирнинг кучини ҳозир баҳолаш қийин, балки, мумкинмас.


Оналар ва болалар ўлими: Ўзбекистон БМТ кўзлаган мақсадларга етиша оладими? - BBC News O'zbek\nЯнги тадқиқот натижаларидан аён бўлишича, дунёдаги ривожланаётган давлатлардан аксарияти оналар ва болалар орасидаги ўлим ҳолларини камайтириш бўйича Бирлашган Миллатлар кўзлаётган мақсадларга эриша олишмайди.\nТадқиқот натижалари нуфузли "Лансет" тиббиёт журналида чоп этилган.\nУнга кўра, Бирлашган Миллатларнинг Мингйиллик Тараққиёт мақсадларига етишишлари учун жаҳоннинг аксарият мамлакатларига яна ўттиз йилча керак бўлади.\nМуаллифларнинг хулосаларига қаралса, ушбу масалада ҳам қашшоқ ва бадавлат давлатлар орасидаги улкан фарқ сақланиб қолади.\nХудди шу манзарада Ўзбекистонда болалар ва оналар ўлими билан боғлиқ сўнгги вазият қандай?\nБиз бу ҳақда Ўзбекистонда махсус лойиҳани амалга ошираётган Британиядаги HEALTHPROM нодавлат ташкилотидан доктор Cтюарт Бриттен билан суҳбатлашдик:\nСтюарт Бриттен: Биз бола дунёга келганидан сўнгги 30 кун мобайнида рўй берадиган ўлим ҳоллари соҳасида иш юритганимиз учун фақатгина шу борада маълумотга эгаман. Биздаги маълумотлар 2009 йилнинг охирига қадар ва уларга мувофиқ ижобий ўзгаришлар бор. 2003 йили ЮНИСЕФ Ўзбекистонда туғилганидан сал ўтмай оламдан ўтган чақалоқларнинг аксари нормал туғилган ва нормал вазндаги чақалоқлар эканлиги ҳақида ҳисобот чиқарганидан сўнг, соғлиқни сақлаш расмийлари бизга мурожаат қилишганди. Яъни бу чақалоқлар бирон фавқуллода сабаб бўлмаса оламдан ўтишлари керак эмасди. Бундан ташқари бу ўлимларнинг кўпи тун давомида рўй берганлиги ҳам аён бўлган. Хуллас, муаммо мавжудлиги намоён бўлгач, бизнинг мутахассисларимиздан кўмак сўралди. Шундай қилиб, 2004 йилдан бери биз шу соҳада турли трейнинглар ўтказиб келмоқдамиз.\nБи-би-си: 2003 йилда чақалоқлар ўлими юзасидан кўрсаткичлар нима учун юқори бўлганлиги сабаблари аниқланганми?\nСтюарт Бриттен: Йўқ, тадқиқотлар Фарғона водийсида ўтказилганди. Биз у ерда фаолият олиб бормаймиз, биз асосан пойтахт Тошкентда иш юритамиз. Лекин нормал туғилган чақалоқларнинг ва тун мобайнида юз берган ўлим ҳоллари ҳеч кимни хавотирга солмай қўймасди ва бу ҳолат расмийларда ҳам ташвиш уйғотган.\nБи-би-си: Ўшандан бери нималар ўзгарди?\nСтюарт Бриттен: Биринчидан, янги туғилган чақалоқларни жонлантириш соҳасида трейнинглар ўтказилди. Бундан ташқари, Ўзбекистон Соғлиқни сақлаш вазирлиги Жаҳон Соғлиқни сақлаш ташкилоти билан ҳамкорликда янги туғилган чақалоқларни парвариш қилиш соҳасида қатор лойиҳаларни амалга оширди.\nБи-би-си: Яқинда ёш болаларга тиббий хизмат кўрсатиш даражаси бўйича чиқарилган ҳисоботда Ўзбекистон юқори, яъни 9-ўринни эгаллаганди, сизнинг ҳам назарингизда шундайми?\nСтюарт Бриттен: Ўзбекистоннинг Марказий Осиё давлатлари орасида бу соҳада кўрсаткичлари, албатта, юқори. Лекин жаҳон миқёсида қандай ўринда эканлигини мен учун айтиш қийин. Лекин янги туғилган чақалоқларга тиббий хизмат кўрсатиш ва парвариш қилиш соҳасига эътибор қаратишга ҳаракат қилинмоқда. Осиё Тараққиёт Банки ҳам бу соҳадаги лойиҳаларга кредит ажратган. Жаҳон Банки томонидан ажратилган маблағдан ҳам туғруқхоналарни таъмирлаш ва жиҳозлаш учун фойдаланилган. Лекин Ўзбекистон каби Ялпи Йиллик Ички Маҳсулот Ишлаб чиқариш даражаси у қадар юқори бўлмаган мамлакатнинг ривожланган давлатлар даражасида соғлиқни сақлаш соҳасига маблағ сарфлашини кутиш қийин.


Дадахон Ҳасан: Нидоларим - 30 Декабря 2008 - Ҳимоячи\nЧоршанба, 22.09.2021, 22:35\nГлавная » 2008 » Декабр » 30 » Дадахон Ҳасан: Нидоларим\nДўстим Ризо Обид! Сира иккиланмай ушбу "нидолар" имни ушбу сўзбошим билан нашр этаверинг ҳаммасига ўзим жавоб бераман. Телефонда менга ҳабар беришларича, баъзи бир ўзбек тилини аллақачон унутиб қўйган латтабошлар мени соф ўзбек тилида ёзган мақолаларимга шубҳа билан қараяпти экан. Улар дунёни- воқийликни ўз қаричлари билан ўлчаяпти шекилли. Бу ер Ўзбекистон бу ер хориж эмас. Ўша чаласавод чала ўзбеклар Ватанда ҳамма минг фоиз Солини тарафдори деб ўйлайдилар шекилли. Ҳамма уни қачон президент бўлиб келар экан деб кўзи учиб турибди деб ўйлаётганга ўхшайдилар қўҳнор ҳаёл қилишаётганга ўхшайдилар. Ватанда Солига шу қадар салбий муносабатда бўлувчилар йўқ деб биладилар шекилли ватанда эса соли аллақачон кун тартибидан тушиб қолган.(агар у кун тартибга қўйилган бўлса ) Анави Қашқадарёлик мўғулга айтинг мени Фарғонача адабий тилда ёзганларимга шубҳа билан қарагунча ўзбек тилини қайта ўрганиб саводини чиқариб олсин. Қайта тоза ўзбекка айлансин. Мен ўз ёзганларимда албатда Туркча ифодаларни ишлатаман чунки мен ўзбек турклариданман Онадўлида яшаганман Туркчани яхши биламан .\nХориждаги мухолифат аҳлига, айниқса ёшларга.\nХорижда юрган азизларим дўстларим бекларим!\nЖонни жонга суққанга.\nМени тўғри тушунасизлар деб умид қиламан! Наҳотки ҳали ҳам ватандан олисда умр ўтқазяпсизлар. Ватанни соғинмадиларингми? Ватандан узоқда қандай кун кечиряпсизлар? Мен эса ватандин айро қолиб яшамоқни тасаввур этолмайман. Ватандан олисда яшаб бўладими? Шундай муборак Ватандан-а! Ҳатто дўззоҳ бўлганда ҳам Ватан- Ватанда. Унинг дўззаҳ бўлишига биз ўзимиз сабабчи эмасми? Бизнинг Ватандай гўзал Ватан ўн саккиз минг оламда йўқ. Наҳд жаннат шу бизнинг Туркистондир. Алибой Йўляхшиев миллий яраш қўмитасини тузётган эди. Бу урунушга аллакимлар "ташлан"иб бу ташаббусни ҳам барбод қилишди шекилли. Ўзбек бузаверади, бузаверади хеч қачон тузмайди, тузмайди.\n1917-йил Питербургдаги давлат тўнтаришидан кейин беш миллион рус хорижга чиқиб кетган эди. Улар борган ерларида сизларга ўхшаб ўйнаб-кулиб ва албатта ўзаро ғижиллашиб аллақандай бегона кимсаларни кетидан лидар деб эргашиб умр гузаронлик қилмадилар. Улар рус учун хизмат қилдилар. Рус адабиётини таржима қилдилар. Газета ва журналлар нашр этдилар. Рус дияспарасини барпо этиб бирлашиб куч-қудратга айландилар. Пул йиғишиб черковлар қурдилар. Рус маданияти марказларини яратдилар. Охир оқибатда эса ўша хориж юртларга сингиб кетдилар. Сизлар эса хориж юртларда сайр айлаб ҳеч қандай фаолиятларда бўлмай Ватанни ҳам эслаб-эсламай баъзи бир қуруқ совлатларга эргашиб умрни бекор-беҳуда совуряпсизлар. Ватанни бора-бора унутяпсизлар. Ватанга қайтишни эса ҳали ўйламаяпсизлар ҳали ёшсизларда. Ёки сизлар ҳам руслар каби хориж юртларга сингиб кетасизларми? Ахир сизлар бедона эмаску, қайда бўлса питпилдиқ демоққа. Баъзи бирлар чиндан ҳам Ватанга қайтолмайдилар. Чунки улар ўн беш ярим йилга қамоқ жазосига тортилган. У жиноятчидир, терорчидир. Унинг қўллари тирсагигача қондир. Сизлар эса мутлақо жиноятчи эмассизларку. Тўғри баъзи бирлар ўша хориж шароитларига кўникиб қолишган келолмасликлари мумкун. Чунки уларга ҳар қаер ҳам Ватан бўлаверади. Аммо жуда кўп кетганларни билолмайман нега юртдан кетишган? Манимча улар аллакимларга эргашиб кўнгилчанлик қилиб фалончи ёлғиз кетмасин деб уларга ҳамроҳ бўлганлар рахбарлар уларни довлаган албатта. Кўпчилик ўртоқлар таъқиб-таъзиқ сўроқ-истак қамоқдан қўрқиб кетишган. Тўғрисини айтсам қамоқхона ҳам Ватаннинг бир бўлагику, қамалганлар ҳам бирин-кетин озодликка чиқишдику. Андижон фожеалари боис жон сақлаш учун юртдан чиқиб кетганлар ҳақида эса бир нима деёлмайман улар айри масала. Улар чуқур ўйлаб юртга қайтиш масаласини ўзлари ҳал қилсинлар. Чунки қайтганларни баъзи бирлари қамалди деб эшитдим. Бошқа "бирлик"чи ва анави қўғирчоқ "Эрк" аъзолари эса не боис юртдан чиқиб кетганлар, сира тушунаолмайман. "эрк" партияси мухолиф партия эмаску, улар ҳеч қачон жиддийроқ характларда бўлмаганларку. Уларнинг ХДПдан фарқи йўқку. Манимча улар хорижга фақат роҳат-фароғат истаб ўзларини "показуха" қилиб кўрсатиб ҳайрия ташкилотларидан тиланиб пул тўплагани бойлик орттиргани хуллас гадойчилик қилгани кетишган. Жарақ-жарақ кўк рангдор пуллар ишқида кетишган. Жумладан Абдурахим Пўлатов бир бора жиндай калтак зарбига дош беролмай юртни тарк этди (бизни роппа-роса қирқ беш кун кечасию кундузи дўпослашди биз юртдан чиқиб кетмадикку). Қўғирчоқ партиянинг қўғирчоқ раисаси Соли эса қадирдон дўстига стам қилиб қуённи сурдилар. Хар иккиси чет элларда юриб нима кураш қилдилар? Кўрдикку фақат бир-бирларини ғажишди нимани талашдилар билмайман ва хайронман. Мухолифат рахбарининг эркаги майдонда жанг қиладида сиз мухолифатчилар эса шу иккаласига ўз садоқатларингни кўрсатиш учун билиб-билмай уларга эргашиб юртдан чиқиб кетдиларинг шоир Ёдгор хам Абдурахим билан қучоқлашиб чиқиб кетган эди (хозир улар развод бўлишган шекилли) сизлар хеч қандай жиноят қилмаган эдиларинку нега юртдан чиқиб кетдиларинг хайронмано-хайронман ватанга қайтиш учун миллий яраш қўмитаси тузуш шарт эмас манимча мурожоатнома ёзиб Ватанга қайтувчилар имзо чекиб уни Европадаги Ўзбекистон элчихонасига топшириш кифоя бўлса керак. Сизлар хукумат билан уруш қилмагансизларку қон тўкилмаганку портлашлар содир этмагансизларку қўлларингда "калашников" ўқ отар қуроли бўлмаганку намунча миллий яраш қўмитаси, қўмитаси деб вахима қиласизлар умр ўтказиш учун хам керак бўлса курашмоқ учун хам хатто қамоқ жазосини ўташ учун хам ватан яхшидир барибир ватан яхши хорижда эса нима қилиш мўмкин фақат яхши яшаш мумкин кураш қаёғда кураш бўлган тақдирда хам хориждаги курашни ватанга қандай алоқаси бўлади? Сизларни юртга қайтинглар деган даваътимни тўғри тушунинглар мен санаткор сифатида сизларни юртга таклиф этяпман холос сизлар билан бир ватанда бирга-бирга умр этайлик деяпман. Бу ерда бошқа муддао йўқ дўстларим мен сиёсатчи эмасман балки хато қилаётгандирман барибир бугунги ватанни сизларга илиняпманда. Бази калтабинлар эса менинг бу сайи-харакатларимни ёзишмаларимни лидарликка даво қиляпти деб ўйлашлари хам мўмкин мен хеч қачон лидарликни хеч ким билан талашмаганман ва талашмайман хам менда аламзадалик йўқ. Рахбар-лидар бўламан деганимда 1989-йил 11-ноябрда сентр луначарскийдаги маданият уйида бўлган "бирлик"нинг иккинчи яраш қурилтойида,1990-йил 27-апрельда темир йўлчилар маданият саройидаги учунчи қурилтойда Олим Каримов ташабуси билан мени "бирлик"нинг райислигига ундадилар мен рад этим мен билардимки райисликдан кўра оддий бирликчи бўлсам харакатга кўпроқ фойдам тегар эди. 1994-йил декабр ой охирларида Отаназар Орипов, Хамид Нурмухамедов, ва Михаил Арзиновлар уйимга келишиб мени "бирлик"ни тикланг сиздан бошқа хеч ким бу ишни қилаолмайди дейишди мен рози бўлмадим. Мухолифатни яна қайта бўлинишини истамадим.\nАжабо менга баъзан алам қилади. 20йил умрни мухожиротда қандай ўтқаздиларинг? Нималар билан шуғулландиларинг? Курашларингни ҳам тайини бўлмади. Чунки раҳбарларингни таини йўқ эди. Хориждаги хар қандайин кураш, кураш бўлармиди Тўғри айтганим учун мендан ранжиманглар. 20йилни ўзаро низо-нифоқ бўлиниш ноаҳиллик билан икки гурухга бўлиниб бир-бирларингга фақат тош отиш мағзава оғдариш билан шуғулланиб умр ўтқаздиларинг. Бу жараён ҳозир ҳам давом этяпти. Афсуски Абдураҳим ёмон бўлса Соли яхши бўлмади. Иккови ҳам бир гўр бўлди. Натижада хориждаги мухолифат ҳам Ватандагилар ҳам мухолифатга ўхшамади-ўхшамади. Сира кураш бўлмади, бўлмади. Оқибат бугунги кунларга етиб келдик. Ҳамма ҳаммасига ўзимиз сабабчи бўлдик. Дарёнинг боши лойқа эди. Катта арава қаёққа юрса кичик аравалар ҳам ўша томон йўналди. Бугун ҳам баъзи ҳомошқовоқ укалар ўша қуруқ араваларни этагини тутушда давом этяптилар. Бу нодонлар билмайдиларки, бу қуруқ арава энди манзилга етолмайди. Аро йўлда бузулди, вайрон бўлди. Ахлатхонага ташланди. Мен мухолифат аҳлига шу фожеалардан гапириб ёзиб огоҳ этсам улар мени тушунмаяптилар шекилли. Ҳамон бузуқ вайронага сажда қилишда давом этаяптилар. Айниқса баъзи журналист укалар. Бу ёшлар намунча қўрқоқ? Ахир Ўзбекистонни Солига кўзи учиб тургани йўқку. Соли аллақачон кун тартибидан тушиб қолганку. Эй нодон укалар экилган нав-ниҳол дарахт ўсадику, сизлар нега ўсмай қотиб қолдиларинг? Чунки сизлар ғоятда қўрқоқсизлар. Қари дарахт остида қолиб кетяпсизлар.сизлар анави соҳта раҳбарингиздан нега мунчалар қўрқасиз у шу қадар ҳам золимми? Ундан воз кечиб озодликка чиқсангиз у жонингизни оладими? У сизлар учун новбатдаги азроилми? У сизларни боқиб кийинтиряптими. Раҳбарман деб турли идоралардан миллион- миллион пул олиб сизларга ҳам ўша пулни ҳеч қурса бир чеккасини кўрсатадими? Ёки ҳаммасини анави ғаламис лайча қайнағалари югурдаклари билан баҳам кўрадими? Сизлар демократмисизлар? Сизлар қарамоғидан сира чиқиб кетолмаган, сизларни қўрқитиб жиловлаб олган ўша қулдор Салай Мадаминов деган Ватан хоини ким ўзи биласизларми? Унинг қўллари қон хужжатли терорчику у сизлар учун новбатдаги азроил бўлса мен учун эса чипухадир, демак ўзбак учун яна бир азроил-диктатор пайдо бўлибдида. Айтингчи, азроил нечта бўлади? Бинобарин сизлар учун Соли азроил бўлса илҳом келиб қолди сизларга битта янги қўшиқ айтиб бераман. Тингланг:\nМухолифат ичра эй навқиронлар,\nБитта азроилдан мунча қўрқасиз.\nСоли азроилдан мунча қўрқасиз.\nАлпомиш келбатли дўсту-ёронлар,\nКелажакда балки хоқону-хонлар.\nИкки йўл ўртасинда эй хайронлар,\nЮраги қайнаган аҳли иймонлар,\nНаҳот сизларда ҳам хастадир жонлар.\nЖавоб беринг тирик бўлса забонлар,\nЛидар эмаслиги азалдан тайин,\nОшкор бўлди йиллар ўтгани сайин.\nФирибгардир мисли шайтони лайин,\nСоли мунофиқдан мунча қўрқасиз.\nУ ким экан қонхўр, жаллодми экан,\nУ аждарми одам егани еган.\nУ бор-йўғи ўйнашку, Соли деган,\nНопок азроилдан мунча қўрқасиз.\nКеча "юқори"нинг эди дилбари,\nБугун Хоразмнинг ҳанграган ҳари.\nЧириб бормоқдаку, вақт ўтган сари,\nМайит азроилдан мунча қўрқасиз.\nБу қўшиғим бугуноқ юртга тарқаб кетди. Ҳамма эшитяпти.\nСолини рахбар деб билганларнинг барини биламан улар хам бамисли қўғирчоқдир, нодондир. Қўғирчоқ нодон бўлмасалар эди хануз уни лидар деб унинг пешида намоз ўқимас эдилар Соли хеч қачон мухолифатчи бўлган эмас. Харакатнинг ташаббус гурухига хам қўрқиб кирмаган "бирлик"нинг раислигига тавсия этилганда қўрққан кўнмаган шу ожиз мусичадай юраги билан лидарликни "ўлиб тирилиб" даъво қилиб келмоқда. Соли умуман кураш сафларида бўлмаган унинг партияси хам тузиб берилган қўғирчоқ партияку.Солининг қаери мухолифатчи у қачон қаерда курашди ахир у бир вақтлар аллаким айтганидай "сиёсий мурда" эди бугун ирийбошлабди.\n1988-89-90-йиллар шундай тўлқин бор эдики, Бундай қудратни Амир Темур тирилиб келса ҳам қайта барпо этаолмас эди. Анашундай қудратли тўлқинни сизлар учун буюк мен учун эса бир тийин тангачалик қадр-қиммати йўқ бўлган Соли барбод қилди. Хулоса шулки, Ўзбекистон шароитида ўша пайтларда курашнинг қайси усули маъқул эди.\nИкки раҳбарни қайси бирининг кураш йўли тўғри эди? Солининг хоинлик-сотқинликдан иборат "мулойим" йўлими, ёки Абдураҳимнинг ўта қаттиқ шаллақилик йўлими? Ёки бошқа бирон муқобил йўл ҳам бормиди? Мухолифатнинг мағлубиятига асосан ким ва нималар сабаб бўлди,ҳар икки тутуруқсиз нўноқ раҳбарга эргашиб мухолифатни мухожиротга юз тутиши тўғри бўлдими, ёки нотўғри бўлдими. Шулар ҳақда ҳам сира ўйлаб кўрдиларингми? Гуноҳкорларга жазо ҳам тайинладиларингми? Ёки чет элда "қовун сайли" қилиб юрибсизларми? Хеч қурса бекор бухуда ўтган йигирма йиллик умрларинга ачинмайсизларми? Ўтган икки ой бадалида яни интервюм ва ёзишмаларим жараёнида мен мухолифат ва унинг олақарға рахбарлари тўғрисида аввал билмаганларимни билдим ўргандим мен бу рахбарларни дастлаб кўрганимда кўзимга одам қиёфасинда кўринган эдилар. Бугун эса хар иккови хам синглисига "тегиб" қўйиб хиндистоннинг Мўлтон шахридан бадарға қилинган лўлилар бўлиб кўринди кўзимга. Бу икки лидарнинг қилмишларини кураш услубларини кўриб туриб "сиёсат бу жалаблик" дегани рост эканлигига амин бўлдим.\nУларга бир саволим бор. шу қадар кулгили шармандали ахволга тушиб хўш нимага эришдиларинг? Ватан бу ёнда сенлар у ёнда хар қанча кураш қилганларингда хам нимага эришар эдиларинг? Ахир сенлар ватандан жуда узоқсанларку хар турли харакатларингни курашларингни ҳам ватанга хеч қандай алоқаси бўлмайдику ёнларингда юрган беш-олтита ёлланган ширлатанларингни эса мардикордан нима фарқи бор улар бугун сени химоя қилади, эртага бошқасининг қарамоғига ўтаверадиларку шуни хам тушунмайсанларми? Эй, аламзадалар. Мухолифат рахбарининг эркаги ватанда курашади урғочиси эса албатта қочади. Бугун сизларни, юртни ишғолчи ёвга бериб жанг майдонидан қочган дизиртирдан нима фақларинг бор? Ватан деган жанг майдонини ташлаб жонини хузурини кўзлаб қочиб кетган сизлар-лидарлар марду-майдон тоза қахрамонсизлару жанг майдонида қолиб босқинчи ёв билан юзма-юз туриб жанг қилаётган бизлар хойини сотқинми! Шу икки ой мабойнида сизлар лидар деб хисоблаган шу иктасини асл қиёфасини кўрдим хуллас хар икки рахбар лидар хам бир-биридан қолишмайдиган даражада вахшийлашиб аввал қопоғон итга сўнгра захарли илонга оҳир-оқибат бугун аждарҳога айланибдилар. Мен улар билан олишмоғим учун албатта ит, илон, аждарҳо бўлишим керак. Йўқ мен одамлигимча қоламан.\nСизларга севги саломларим билан Дадахон Ҳасан.\n18-декабрь 2008-йил Тошкент.\nПросмотров: 964 | Добавил: himoyachi | Рейтинг: 0.0/0


Марказий банк: Июлда валютага бўлган талаб 34 фоизга ошиб, 1,36 млрд долларни ташкил этди\n07:45 / 21.08.2019\nФото: Morteza Nikoubazl / Zuma / TASS\nЖорий йилнинг июль ойида валютага бўлган талаб йилнинг биринчи ярим йиллигидаги ўртача ойлик ҳажми билан таққослаганда 34 фоизга ошиб, 1,36 млрд. долларни ташкил этди. Бу ҳақда Марказий банк ахборотида айтилади.\n“Умуман олганда, импорт ўсишини қўллаб-қувватловчи ички ва ташқи омилларнинг биргаликдаги таъсири ички валюта бозоридаги ҳолат ва алмашув курси динамикасига сезиларли таъсир кўрсатди. Хусусан, жорий йилнинг июль ойида валютага бўлган талаб йилнинг биринчи ярим йиллигидаги ўртача ойлик ҳажми билан таққослаганда 34 фоизга ошиб, 1,36 млрд. долл.ни ташкил этди”, - дейилади маълумотда.\nТалабнинг ортишига таъсир этувчи омиллардан яна бири сифатида, 2019 йил 1 октябрдан божхона тўловлари бўйича имтиёзларнинг бекор қилиниши келтирилган.\n“Божхона имтиёзларига эга бўлган субъектларнинг импорт қилинадиган хом-ашё ва маҳсулотларни имтиёзлардан фойдаланган ҳолда захиралаб қўйиш истагининг кучайиши кузатилмоқда. Натижада, жорий йил июль ойининг иккинчи ярмидан бошлаб, айниқса август ойида сўм курси тез суръатларда қадрсизлана бошлади. Хусусан, жорий йил август ойининг дастлабки 19 кунида АҚШ долларининг биржа курси сўмга нисбатан 4,8 фоизга (1 АҚШ доллари 8 714 сўмдан 9 129 сўмга) ошди”, - дейилади ахборотда.\nБилдирилишича, алмашув курси ўзгаришининг энг оғриқли жиҳати бу унинг ички нархларга таъсири.\n“Курс ўзгаришининг албатта нархларга таъсири бор. У нафақат истеъмол саватидаги импорт товарлари орқали, балки инфляцион кутилмаларни ўзгариши орқали ҳам инфляцияга таъсир кўрсатади. Иқтисодиётнинг айрим соҳаларида импорт хом-ашё ва асбоб-ускуналарга қилинган харажатлар улушининг юқорилиги инфляцияни маълум даражада кўтарилишига сабаб бўлиши мумкин. Ички нархлар барқарорлигини таъминлаш Марказий банкнинг асосий вазифаси буни яхши англаб турибмиз”, - дея маълум қилган МБ.\nБу борада Марказий банкда кўп мунозаралар бўлган, чет эл тажрибалари ўрганиб чиқилган. Инфляцияни пасайтириш учун курсни ўзгартирмасдан ушлаб туриш келажакда бугунгиданда оғирроқ оқибатларга олиб келиши мумкин экани билдирилган.\n“Ҳақли савол туғилади, курс ошаётган бўлса, маълум бир истеъмол товарлари импорт қилинса, қандай қилиб инфляцияни пасайтириш ёки ошишдан тўхтатиш имкони мавжуд? Бунинг энг тўғри йўли иқтисодиётда рақобат ва инвестицион эркинликни ошириш. Бошқача қилиб айтганда, босқичма-босқич ҳам ташқи савдода, ҳам ички бозорда монополиядан, коррупциядан қутулсак, инвестицион жозибадорликни оширсак, тадбиркорлик субъектлари фаолиятига тўсқинлик қилмасдан қўллаб-қувватласак, ички бозордаги вужудга келадиган соғлом рақобат иқтисодиётнинг инфляция хуружидан чиқиб кетишига замин бўлади. Марказий банк Ҳукумат билан биргаликда инфляцияни жиловлашнинг барча чораларини кўрмоқда”, - дейилади маълумотда.\n- кредитларнинг ўсиш суръатларини иқтисодиёт ўсиш суръатига мос равишда бўлишини;\n- давлат бюджетини мувозанатлилигини таъминлаш;\n- фоиз ставкаларининг бозор тамойилларига мос бўлишини таъминлаш орқали иқтисодиётда жамғариш кайфияти ва жамғармалар қадрини сақлаб қолиш;\n- иқтисодиётдаги долларлашув даражасини пасайтиришга алоҳида аҳамият берилмоқда.\nВалюта курсининг ўзгариши Ўзбекистон ташқи қарзларини тўлашга қандай таъсир қилади?\n19:00 / 16.01.2020\nМарказий банк 2020 йилда газ ва электр нархи сезиларли даражада ошиши мумкинлигини билдирди\n18:20 / 16.01.2020\nМарказий банк 2020 йил учун инфляция прогнозини сақлаб қолди


Tesla электромобили Lamborghini пойга машинасини ортда қолдирди (видео)\n400 метрлик масофага тезликка баҳсда Tesla Model X электрокари Lamborghini Aventador SV пойга машинасини ортда қолдирди ва серияли тарзда ишлаб чиқарилувчи кроссоверлар ичида тезюрарлик бўйича жаҳон рекордини ўрнатди. “Оммавий Механика” нашрининг маълум қилишича, Tesla кроссоверининг илғор P100D модификацияси пойга машинасини 0,05 сонияга ортда қолдирган.\nModel X’нинг вазни 2,5 тоннани, двигатели қуввати эса 580 от кучини, Lamborghini Aventador SV’нинг вазни 1,9 тоннани, двигатели қуввати эса 750 от кучини ташкил қилади. Бундан ташқари, Tesla кроссовери Lamborghini Aventador SV’дан анча арзон туради: уларнинг нархлари мос равишда 165 минг ва 530 минг долларни ташкил қилади.\nШу тариқа, Tesla Model X P100D сайёрамизнинг энг тезюрар кроссоверига айланди.\nLamgorghini Aventador SV машинаси ва Tesla Model S седанининг энг кучли модификацияси ўртасида ҳам пойга уюштирилди. Бу пойгада Lamgorghini Model S’ни 0,15 сониялик устунлик билан доғда қолдира олди.\nTesla кутилмаганда бир неча юз ходимини ишдан бўшатиб юборди


Алмисоқдан қолган қўрқув - Behzod Fazliddin\nЖамият ва маънавият Ижод ва эътиқод Сизга гапим бор\nМарт 10, 2019 Sayt muallifi\t0 изоҳлар\nУчинчи қаватда ўтирибман. Бинонинг орқа ҳовли томони бор бўйича ойнаванд. Ташқаридан қараган одам қора ойнада ўзини, осмонни, дарахтларни, фавварони, бетон тўшамани кўради – неча бор ўтганда эътибор қилганман бунга. Ичкаридан қараган одамга эса барчаси кафтдек намоён, фақат ўзининг аксидан бошқа – мана ҳозир сезиб турибман буни. Орқа ҳовлида ора-сира пайдо бўладиган одамларни кузатаман: кўпчилиги ўз дардида қайгадир шошилади; қаерда юрибди, оёғининг тагида нималар бор – асфалтми, бетонми, атрофида нималар бор – гулми, тиканми, барига бефарқ ўтаверади. Лекин хаёли банд, хатти-ҳаракати рисоладагидек. Баъзан эса шундайлар ҳам учраб қолади: у ёқ-бу ёғига аланглайди-да, ҳеч ким йўқлигига ишонч ҳосил қилгач, бир қилиқсийди, бир қилиқсийди; ё йўл-йўлакай керишади, ё рақсдагидай муқом қилиб қўяди, ё… Биттаси ҳатто шимини сал тушириб, кўйлагини тўғрилаб олди ҳам. Хуллас, ҳеч бири ўзининг кузатилувчи эканини, қаердадир кузатувчи борлигини пайқамаяпти. Боя айтдим-ку, қора ойнага қараса, ўзини ва ёнёғидаги нарсаларни кўради, ичкари эса кўринмайди…\nДафъатан қўрқиб кетаман. Ҳеч ким кўрмаяпти деган ёлғон тасаллига инониб қилган қилғилиқларимдан тортиб миямда ғужғон ўйнаётган яхши-ёмон хаёлларимгача, шаръий-ношаръий майлларимгача… бари-бари Илоҳий Назарга заррабиндагидек намоён-ку! Бўйламасига ҳам, энламасига ҳам – 360 градусдан кузатилаяпман-ку! Таш-ташимга довур, ич-ичимга довур…\nУшбу сатрларни битар эканман, қалбимда менга билдирилган Ҳақиқатни ўзгаларга етказиш нияти кучлими ё шу битиклар орқали бандаларининг олқишига умидворликми?..\nТавба, ҳатто охирги иқроримда ҳам “мен”, “Мен”, “МЕН”… кучли-я?!\nЁ сўфий боболарим!\nСиз нафс билан олишувда қанчалар кучли бўлгансиз? Сиз алмисоқдан қолган қўрқув олдида қанчалар ожиз бўлгансиз? Шу ожизлигингиз “мен”га қарши жангда куч берганми?!\nОжизлигимни англаганим сари кучайиб бораман.\nКучимга ишонганим сари ожизланиб қоламан.\nЎзимга келаман, Ўзига бораман.\nШу икки орада овораман…\n← Виктор Алимасов. Ижодкор руҳ\nМўъжизани ким яратади? →


Qalampir.uz | Наманганда ўсмир бола зўрланганмиди? Бош прокуратура изоҳ берди\nНаманганда ўсмир бола зўрланганмиди? Бош прокуратура изоҳ берди\nЖамият\t14 Май 15:53 3996\nИжтимоий тармоқлар ва баъзи хорижий ОАВда Наманганда 15 ёшли бола зўрлангани ҳақида хабарлар тарқалди. Мазкур хабарга аниқлик киритиш учун Ўзбекистон Республикаси Бош прокуратураси билан боғландик.\nЎзбекистон Республикаси Бош прокуратураси мазкур хабарларга раддия берди.\nПрокуратуранинг маълум қилишича, 5 май куни Н.Қ. Наманган вилояти Уйчи туманида жойлашган аёллар мардикор бозорига келиб, 8-синф ўқувчиси 15 яшар Б.Э. исмли ўғил болани 50 минг сўм эвазига ёллаган. Шундан сўнг, Н.Қ. бола билан бирга Миришкор МФЙдан ўқиб ўтувчи Фарғона канали бўйлаб, мардикор бозордан тахминан 3 км масофада жойлашган буғдойзорга кириб, бола билан жинсий алоқа қилиш учун шимини йечишни таклиф қилади. Б.Э. унинг таклифига рози бўлмай унга қаршилик кўрсатади. Шунда Н.Қ. боланинг бошига тош билан уриб, унга тан жароҳати йетказиб, воқеа жойидан кетган.\nБ.Э. тери ости гематомаси, чап кўзи остида қонталаш жароҳатлар ҳамда 2 ва 4-бармоқларида қонталаш жароҳатлари аниқланган. Шунингдек, болага бош мия ёпиқ шикасти, бош мия гумбази синиши ташхиси қўйилган. Б.Э.нинг аҳволи ўртача оғир.\nНаманган вилоят Руҳий касалликлар шифохонаси экспертизаси хулосасига кўра, Н.Қ. фикрлари саёзлиги, билиш жараёни пастлиги, юриш-туриши, хатти-ҳаракатлари ақли заифлик фонида “шахсиятнинг психосексуал бузилишига” олиб келган.\nУйчи тумани ИИБ томонидан 13-май куни Н.Қ. га нисбатан Жиноят кодексининг 105-моддаси 1-қисми (қасддан баданга ўртача оғир шикаст етказиш) билан жиноят иши қўзғатилиб, тергов ҳаракатлари олиб борилмоқда.\nБош прокуратура зўрлаш


Сабр имоннинг бошидир\nИнсоний фазилатларнинг энг гўзали ва энг қадрлиси, инсон камолотининг белгиси сабрдир. Сабрнинг ўзи нима экани ҳақида қисқача тўхталиб ўтсак. Арабча “сабр” сўзи луғатда “чидам, тоқатли бўлиш, тийилиш, бардош” маъноларини англатади. Истилоҳда эса қийинчилик ва мусибатларга бардош бериш, жисм ва кўнгилга номувофиқ ҳолларда қайғуга ва тушкунликка тушмаслик, шошма-шошарлик қилмаслик “сабр” дейилади. Қуръони каримнинг юзга яқин ояти карималарида мўмин-мусулмонлар сабр, чидамга чақирилади ва Аллоҳ таоло сабр қилувчиларни севиши ва улар билан доимо биргалиги хабари берилади. Аллоҳ таоло бундай марҳамат этади:\n“Эй имон келтирганлар! Сабр ва намоз билан (Мендан) ёрдам сўрангиз! Аллоҳ албатта сабр қилувчилар билан биргадир”.\nБошқа бир ояти каримада Аллоҳ таоло мўминларни сабр бобида ғанимлардан ҳам устун бўлишга ва фақат Ўзидангина қўрқишга чақиради:\n“Эй, имон келтирганлар! Сабр қилингиз, бағрикенг бўлингиз ва (Аллоҳ йўлига) тахт бўлиб турингиз ва Аллоҳдан қўрқингиз, зора (охиратда) нажот топсангиз”!\nАллоҳ таолонинг барча пайғамбарлари сабр-қаноатда инсониятга ибрат бўлишган. Энг суюмли фарзандидан айрилган Яъқуб алайҳиссалом, туҳмат ва фитна туфайли узоқ вақт зиндонбанд бўлган Юсуф алайҳиссалом, Аллоҳ юборган машаққат, дард-офатларига кўнган Айюб алайҳиссалом, хўрлаш-қийноқларга дош берган Мусо алайҳиссаломларнинг буюк сабрлари инсониятга ибрат ўлароқ тарих саҳифаларида қолган. Аллоҳ таоло Ўзининг охирги пайғамбари Муҳаммаддан (алайҳиссалом) олдин ҳам барча элчиларини ваҳийни етказишда, инсонларни имонга чақиришда бошларига тушаётган машаққат ва озорларда сабр кўрсатишга буюрган.\nОяти каримада Аллоҳ таоло Пайғамбарини ҳам, мусулмонларни ҳам даъватни етказишда, инсонларни Аллоҳнинг азобидан огоҳлантиришда ниҳоятда сабрли бўлишга чақирмоқда. Исломнинг илк даврида Пайғамбаримиз Муҳаммад алайҳиссалом Аллоҳ таолонинг ваҳийларини маккаликларга етказиш, уларни ҳақ динга даъват қилишда катта қийинчилик, мусибат ва озорларга дуч келдилар. Буларни фақат сабр-бардош билангина енгиш мумкин эди. Чунки сабр инсоний фазилатларнинг энг муҳими ва афзалидир. Аллоҳ таоло Ўз Пайғамбарига бундай амр қилади:\n“Бас, (эй, Муҳаммад!) Сиз ҳам матонатли пайғамбарлар сабр қилганларидек сабр қилинг ва уларга (тушадиган азобни) қистаманг” !\nИмом Ғаззолий “Иҳёу улумид-дин”да бундай ёзадилар: “Сабр – шаръий ҳукми эътиборига кўра фарз, фазилат, макруҳ каби турларга бўлинади. Ман этилган нарсаларга сабр қилиш, яъни уларни қилмаслик фарздир; яқинлари оламдан ўтганида сабр қилиш фазилатдир; шаръан макруҳ бўлган жиҳат билан етказилган озорга сабр қилиш макруҳдир”.\nСабр энг олий фазилатлардан, сабр туфайли зафарга эришилади, унинг меваси ниҳоятда ширин бўлади. Сабрнинг акси сабрсизликдир. Сабрсизлик нима?\nСабр – нафснинг юксак хулқларидан бири. Пайғамбар (алайҳиссалом) сабрни уч турга бўлиб, ибодатда чидам, гуноҳдан сақланишда чидам ва мусибат-машаққатларга чидамга буюрганлар. Ҳадиси шарифда: “Сабр имоннинг ярмидир”, дейилган. Ақлли бандалар Аллоҳ таоло розилигини умид этиб сабр қиладилар, чунки сабрга катта ажр-мукофотлар ваъда қилинган:\n“Илло, сабрли бўлган ва эзгу ишларни қилганларга, айнан ўшаларга мағфират ва катта мукофот бордир”.\n“на сабрлари сабабли уларни жаннат ва (эгниларига) ипак (либослар) билан мукофотлар”.\nПарвардигор ваъда беряптики, қиёмат куни мўминлар дунё ҳаётидаги бандаликнинг,тоат-ибодатнинг қийинчилик-машаққатларига сабр қилишгани учун жаннат боғлари ва гўзал ипак либослар билан тақдирланишади. Эркакларга дунё ҳаётида ипак либослар, ипак тўшак-кўрпачалар ҳаром қилинган эди, охиратда эса уларнинг либослари қалин ва юпқа ипаклардан, кўрпачаларининг астари ҳам шойи-ипакдан бўлади.\nПайғамбар (алайҳиссалом) қачон бошларига қийин иш тушса, намоз ўқишга шошилар эдилар, чунки намоз сабрга битмас-туганмас сабр қўшувчи сокинлик ва хотиржамлик манбаидир. Сабр инсонни оқибат чексиз-ҳисобсиз зафарларга, муваффақиятларга етиштиради. Пайғамбаримиз (соллаллоҳу алайҳи ва саллам): “Жоним измида бўлган Зотга қасам, Аллоҳ таоло мўмин банда учун нимани етказса, ўша унинг учун яхши бўлади. Агар унга хурсандчилик етса, шукр қилади – унга яхши бўлади. Агар унга хафачилик етса, сабр қилади – унга яхши бўлади. Бу фақат мўминлардагина бўлади”, деганлар.\nАйниқса, мусибат етганида мусулмон киши сабрли бўлиши ва Ҳақ таолонинг ўзи ўргатган истиржоъ (“Инна лиллаҳи ва инна илайҳи рожиъун” – “Албатта, ҳаммамиз Аллоҳникимиз ва, албатта, ҳаммамиз Унга қайтгувчимиз”) дуосини айтиши, ҳамма нарса Аллоҳ таолоники ва бари Унга қайтади, деган эътиқодни маҳкам тутиш керак. Уламолар: “Мусибатга илк тўқнашгандаги сабр муҳим, чунки вақт ўтгач киши хоҳласа ҳам, хоҳламаса ҳам сабр этади. Ақлли киши мусибатнинг бошида чидаган кишидир”, дейишган.\nАллоҳ таолонинг савобига эришиш учун сабр-чидам керак, Ҳақ йўлида “чиройли сабр қилиш” керак. Аммо сабр дегани жим-ҳаракатсиз туриш, дегани эмас, Аллоҳ таоло айтганидай чидам билан юриш деганидир. Шундагина Аллоҳ таолонинг ҳақ ваъдасига эришилади. Ҳадиси шарифда: “Ҳеч кимга сабрдан кўра яхшироқ ва кенгроқ ҳадя берилмаган”, дейилади.\nМусулмон киши турмушини яхшилаш йўлида имкониятидаги барча ҳалол воситаларни ишга солиб ҳаракат қилаверади, аммо ризқни Аллоҳ таоло беришини ҳеч қачон унутмайди. Шунинг учун ўзига етган ризқ-насибани Аллоҳ таолодан деб билади. Оз бўлса ҳам бошини тик тутиб кун кўради, норози бўлмайди, кўп бўлса, ҳовлиқиб кетмайди. Чунки мусулмон одам Аллоҳ таолонинг иродасига қарши чиқмайди. Ҳақиқий бойлик мол-дунёнинг кўплигида эмас, нафснинг тўқлигида эканини эсдан чиқармайди.\nБаъзан ўзига берилган ризққа сабр этмай, ҳаракат қилмай “осон” меҳнат топишга интиладиган ўз номуси-орини уялмай аҳли-оиласини қийин аҳволга солиб бегона юртларда одам савдоси қурбони бўладиганлар ҳам топиладики, бу айни сабрсизликнинг ношукрликнинг оқибатидир.\nСабр ҳар бир мўмин-мусулмон эркак-аёлга лозим сифатдир. Бу чиройли хислатсиз инсон мўмин-мусулмонлик таклифларини, буйруқларини етарлича адо эта олмайди. Абу Ҳурайрадан розияллоҳу анҳу ривоят қилинган ҳадисда Расулуллоҳ соллаллоҳу алайҳи ва саллам: “Кишидаги хислатларнинг энг ёмони дунёга ҳарислик, сабрсизлик, ўта бахиллик, қўрқоқлик ва ўзини тия билмасликдир”, деганлар (Имом Аҳмад, Абу Довуд).\nҲадиси шарифларда келишича, Аллоҳ таоло: “Мўмин бандаларимдан бирортасининг дунё аҳлидан бўлган севимли кишисини олиб қўйсам, сўнгра савоб умидида сабр қилса, уни фақат жаннат билан тақдирлайман”, дейди. Яна бошқа ҳадисда: “Сабр жасаддаги бош каби эканини билинглар. Жасаддан бош ажралса, жасад ҳеч нарсага ярамайди, шунингдек, ишлардан сабр кетса, бузилади”, дейилади. Уламолар айтишларича, уч нарса – садақани, оғриқни ва мусибатни яшириш яхшилик хазинасидир.\nҚуръони каримнинг аксари оятларида сабр намоз билан ёнма-ён зикр этилган. Бу бежизга эмас. Сабр инсонни комилликка элтувчи, нафснинг васвасаларидан қутқарувчи, имонни сайқалловчи энг яхши хислатлардандир. Пайғамбар алайҳиссалом: “Бош тана учун қанчалик керакли бўлса, сабр ҳам имон учун шунчалик кераклидир”, деганлар (Дайламий). Яна бир ҳадисда: “Сабр – ёруғликдир”, дейилган. Зеро, сабр нур каби қийинчилик зулматини кетказади ва ҳақиқатни намоён қилади. Ҳакимлардан бири: “Ким боқийликни истаса, мусибатларга сабрли қалб ҳозирласин”, деган. Имом Қуртубий: “Кишининг ичидаги жиззакиликни йўқотиши ва Аллоҳдан бошқага шикоят қилмаслиги чиройли сабрдир”, деган.\nЧунки Аллоҳ таоло сабрлиларни яхши кўради. Ҳадиси қудсийда Аллоҳ азза ва жалла бундай марҳамат қилади: “Эй бандаларим, Мен бандалар ичидан бир мўмин кишини (бирон мусибат етказиб) имтиҳон қилсам, у Менга ҳамд айтиб синовимга сабр қилса, у ўша жойидан турганида онаси туққан кундагидек хато-гуноҳларидан пок бўлиб туради”.\nИнсон насли Аллоҳ таолонинг Ўзи билган ҳикматига кўра бесабр қилиб яратилган. Ҳақиқатан, инсонга бирор хасталик келиши билан дарров «оҳ-вой»га тушади, тузалгунча сабр қилолмай ўзини ҳар томонга уради. Бирор ишга киришса, тезроқ ҳал бўлишини истайди. Бошқалар манфаатини ҳатлаб бўлса ҳам ўзининг иши тезроқ битишини хоҳлайди. Кун сал исиб кетса ҳам, совиб кетса ҳам, қорни очиб кетса ҳам, тўйиб кетса ҳам бесабрлик ва бетоқатлик қилаверади. Ҳақиқатан Аллоҳ раҳматидан ноумид кимсалар бошларига сал мусибат ё синов келса, бесабрлик қилишади. Фиғон чекиб, қисматларидан нолишга тушишади. Бундай ҳолатларга сабр- бардошни қарши қўйиш керак. Шунинг учун Ислом мўмин-мусулмонларни ҳамиша сабрли бўлиш, Аллоҳ тақдир қилган ҳамма нарсага кўнишга чақиради. Зеро, сабр мўминларнинг энг мақталган фазилатларидандир.\nИмом Мусоҳибий: “Неъматлар бир меҳмон, уларни иззат-икром қилиш шукр билан бўлади. Балолар ҳам бир меҳмон, уларни иззат-икром қилиш эса сабр билан бўлади", деган. Сабр имоннинг бошидир. Агар инсон танаси бошидан жудо қилинса, у ҳалок бўлгани каби сабр бўлмаса, имон ҳам ҳалокатга юз тутгусидир. Абдулқодир Жийлоний айтган: "Эй ўғлим, мусибат-бало сени ҳалок қилиш учун келмайди, сабрингни синаш учун келади".\nАллоҳ таоло барчаларимизни Ўзининг собир, яъни сабр қилувчи бандаларидан айласин, бошига бир машаққат ё мусибат тушганида Ўзига ёлборувчи ва Ўзидан ёрдам кутувчи тақволи бандалари сафидан жой берсин, Ўзи ваъда қилганидай сабрларимиз эвазига улкан ажр-мукофотларини ато этсин!\nШаҳрисабз тумани “Оқ масжид” масжиди имом-хатиби.


Китоб иси: китобхонлик ҳақида мулоҳазалар | Nigoh.uz\nHome Gurung Китоб иси: китобхонлик ҳақида мулоҳазалар\nСавод ва саводсизлик ўртаси бир қадам. Ўқимишли китобда ўқиганини гапиради. Ўқимишсиз эса қулоқлари эшитганини. Зеро, кўзлар ўзларга, қулоқлар бошқаларга ишонадилар. Демак, ўқимишли бўлиш учун китоб варақлаб туриш керак. Унинг учун ё китоб дўконига ёки кутубхонага ташриф буюриш зарурати туғилади.\nХалқаро кутубхоналар ассоциациялари ва ташкилотлари федарациясининг маълумотларига қараганда, Курраи заминда 570 мингга яқин кутубхона фаолият юритмоқда. Ўз навбатида, мазкур муассасаларда 20 миллиарддан зиёд китоб сақланади. Алишер Навоий номидаги Ўзбекистон Миллий кутубхонасининг босма фонди эса 6 632 098 нусхадан иборат. 2014 йилнинг якунларига кўра, кутубхонанинг фойдаланувчилари сони 96 639 нафарни ташкил этган. Пайқаганингиздек, юз мингга яқин инсон ўқимишли бўлиш илинжида китоб мутолааси учун кутубхонага йўл олган.\nМутолаанинг фойдали томони ҳақида оғиз очилса, сўз бойлигини ошириши, кишилар билан мулоқотга киришишда ёрдам бериши, хотирани мустаҳкамлаши каби сабаблар такрор-такрор янграйверади. Ф. Жанлиснинг фикрича, китоб ўқиш билан банд инсонлар ҳамиша телевизор қаршисида ўтиришдан чарчамайдиганларни бошқаради. Чунки ўнта китобни ўқиб ҳам ақлли бўлиш мумкин, бироқ ўша ўнта дурдона асарни қидириб топиш йўлида минглаб нашрларни кўздан кечириш лозим. Мутахассисларнинг охирги изланишлари шуни кўрсатдики, бора-бора дори-дармон ёрдамида даволаш “эски усул”га айланиб, ўз ўрнини мусиқа, китоб, кулгуга бўшатиб беради. Ҳозирча китоблар мутолааси депрессия ва бошқа оғир руҳий муаммоларнинг ажойиб ечими эканлиги исботланиб улгурди. Ҳатто, хорижлик айрим шифокорлар аллақачон беморларни биринчи бўлиб, кутубхонага, сўнгра дорихонага юборяпти. Ўйлаб қаралса, китоб мутолаасига иҳлос қўйишга сабаблар етарли. Аммо нега метрода одамларнинг қўлида китоб эмас, телефон ва ундаги поезд устида сакраб юрган безори бола? Нега кинотеатрда янги фильм намойиши бошланса, албатта, уни кўришга ошиқувчи ёшлар ойда бир бора китоб дўконига қадам ранжида қилмайди? Нега мутахассис “Алпомиш” достонидаги Алпомиш ҳақида сўз юрита туриб, “… бобосидан қолган 14 ботмонли кетмонни кўтарган…” дейиши керак? Ўқимишсизликнинг ёрқин кўриниши эмасми, бу?\nАгар қизлар китоб ўқимаган йигитларга турмушга чиқмаса, агар кўпроқ китоб ўқиган инсонлар харидларда турна қатор навбатларда турмаса, агар кўпроқ ўқиган инсон кўпроқ маош олса… Бундай олиб қаралса, буни китоб ўқимасдан ҳам эплаш мумкин, тўғрими? Яхши китоб тарғиботи қандайдир мажбурийликдан йироқда. Қўлдан келса, севган ёрингизнинг туғилган кунига улкан юмшоқ ўйинчоқ – айиқ эмас, бир сумка китоб совға қилинг. Китобдан яхши совға борми, ахир. Қўлдан келса, маълум муддатга “интернет аканинг” “жияни “Гугл”ни тинч қўйиб, керакли маълумотларни китобдан қидириб кўринг. Ёки дангасаликни “вақт йўқотмаслик” ниқобига ўраш осонроқми? Энг оғриқли нуқта шундаки, бугун барча нарсага пул топамиз. Ҳатто ўзимиздан хушбўй ҳид таралиб туриши учун чўнтагимизда охирги пулни беришга тайёрмиз. Бироқ китоб харидига гал етганида, негадир бунинг иложи йўқдек. Ҳар қалай, атиги икки кун газли ичимлик ичишдан бош тортган инсон битта ўқишли китобли сотиб олади. Ҳар қалай, ёзда тўртта музқаймоқ, қишда тўртта кофе ичмаса ҳам ҳеч ким хафа бўлмайди. Йўқ, деганда, яқинларингиздан “қарз” олинг. Француз адабий танқидчиси Анатоль Франс шундай деган: “Китобларингизни ҳеч кимга бера кўрманг, йўқса, уларни бошқа кўрмайсиз. Менинг кутубхонамда бошқалардан ўқишга олган китобларим қолган, холос”. Ҳозирги кунда дунёнинг айрим кутубхоналаридаги китоблар занжирлаб қўйилган. Нега? Чунки унинг ишқибози кўп. Айтишларича, тўрт нарсанинг ўғриси бўлмайди. Шу қатори китобнинг ҳам. Нима учун? Чунки унинг фойдаси кўп.\nГўдак иси. Нон иси. Инсон учун қадрли ислар орасида сўзсиз китоб иси мавжудлигини аксарият китобхонлар инкор этмасалар керак. У ҳам худди гўдакдек қалбга қувонч бағишлайди. Нондек куч беради. Ўша исни интернетдан топа олармикансиз? Бугун соат ва дақиқаларни ҳам ортда қолдириб, сониялар сайин янгиланиб бораётган тезкор замонда бир тугмача орқали олам-олам маълумотга эга бўлиш мумкинлигини инкор этмайман. Бироқ бир нарса аниқ: ҳеч нарса инсоннинг том маънодаги қадрдонига айланган, закосини юксалтирган китобчалик қадрдон бўла олмайди. Ҳиссиз компьютернинг қудрати шу ерда ниҳоясига етади.\nШу ўринда ҳақли савол туғилади. Олмон адиби Ҳерман Ҳессенинг таъбири билан айтганда, ҳаёт қисқа, унинг поёнида ҳеч кимдан ўқилган китоблар сони сўралмайди. Шундай экан, китоб ўқиш шартми? Нодонлар даврасида ўтиргандан кўра китобдан таскин топган афзалроқ, менимча. Ўқимишли бўлиш учун китоб ўқиш керак. Яна шуни унутманг-ки, Қорбобо ҳеч қачон қопини тўлдириб, совғага китоб ташлаб кетмайди…\nP.S. Ҳар бир инсон китоб ўқимаслик ҳуқуқига эга (Халқаро китоб ўқувчилар Хартиясининг биринчи банди)\nP.P.S. Китоблар ҳеч қачон китобхондан қочмаган, китоблардан қочиб юрганлар бор…


Архивы Ўш шаҳри - uzpress\nKalit so'z: Ўш шаҳри\nЎш шаҳар кенгаши сайловларида саккиз партия иштирок этади\nЎш шаҳар кенгашининг сайловларида саккиз партия иштирок этади. Бу ҳақда Ҳудудий сайлов комиссиясининг раиси Эрали Аринбаев маълум қилди. Унга кўра, ушбу рўйхат ўзгариши мумкин. 11-апрель куни бўлиб ўтадиган сайловларда қатнашиш ниятларини қуйидаги партиялар билдирган хатлар юборишган. – – «Бүтүн Кыргызстан» (Бутун Қирғизистон); – «Бир бол» (Бир бўл) «; -«Улуттар биримдиги» (Миллатлар бирдамлиги); – «Ата Журт» (Ота Юрт); –…\nСиёсатСайлов: 2021, Ўш шаҳриLeave a comment\nЎш шаҳар бюджети ўтган йилга нисбатан 32 миллион сомга кўпайган\nЎш шаҳрининг бюджети 2021-йилги ҳолати бўйича 1 миллиард 357 миллион 700 минг сом миқдорида тасдиқланди. Тегишли қарор бугун, 18-февраль куни шаҳар кенгаши депутатлари томонидан қабул қилинди. Йиғилишда шаҳар мэри Таалайбек Сарибашов иштирок этиб, депутатларнинг саволларига жавоб берди. Таъкидлаш жоизки, 2020-йилги бюджет 1 миллиард 325 миллион 600 минг сом миқдорида тасдиқланган. Бу йилги хазина 32,1 миллион сомга кўпайган.\nИқтисодТаалайбек Сарибашов, Ўш шаҳриLeave a comment\nЎшликлар ва университет талабалари мобил телефонларини исталган жойда заряд қилиш имкониятига эга бўлишмоқда. Бу ҳақда Ўш шаҳар мэриясининг матбуот хизмати хабар бермоқда. Маълумотларга кўра, шаҳарнинг 41 жойида мобил телефонларни қувватлантириш станциялари ўрнатилмоқда. Ушбу ғоя якка тартибдаги тадбиркор томонидан ташаббус қилинган. Ҳозирда қонуний жойларда ўрнатишни кўриб чиқиш учун архитектурага хат юборилди. Замон талабларига лойиқ чекиш зонаси ва яна қўшимча жойлар…\nТехнологияЎш шаҳриLeave a comment\nЎш шаҳрида 50 ҳайдовчи гувоҳномаси бўлмаган ҳолда автомобилни бошқаргани учун ушланди\nЎтган ҳафта Ўш шаҳрида 50 ҳайдовчи гувоҳномасиз автомобилни бошқаргани учун тўхтатилиб, жаримага тортилди. Бу ҳақда Ўш ШИИБнинг матбуот хизмати хабар бермоқда. Маълумотларга кўра, патрул хизмати ходимлари бир ҳафта ичида 1428 та йўл ҳаракати қоидаларини бузганлик ҳолатларини аниқладилар. Барча йўл ҳаракати қоидаларини бузган ҳайдовчиларга баённомалар тўлдирилиб, жарималар қўлланилди. Улардан: – маст ҳолда транспорт воситасини бошқарганлар – 44; – олд…\nЖамиятЎш шаҳриLeave a comment\nЎш шаҳрида циркдан қочган маймун қўлга олинди\nКеча, 14-февраль куни соат 22:05 да Ўш шаҳридаги Навоий боғидаги циркдан қочиб чиққан маймун қўлга олинди. Бу ҳақда Фавқулодда вазиятлар вазирлиги хабар бермоқда. Маймун шаҳарнинг Загородний кўчасидаги уйга бостириб киргани хабар қилинган. Қутқарувчилар маймуни ушлаб, эгасига топширишди.\n8-январь куни Андижон орқали чегарани ноқонуний кесиб ўтган ва Ўшдаги телефон дўконини талаган тўрт нафар Ўзбекистон фуқароси ҳибсга олинган. Бу ҳақда бугун, 11-январь куни Ўш шаҳар ИИБ матбуот котиби Абсатар Тавакалов маълум қилди. Маълумотларга кўра, гумонланувчилар Ўш шаҳрининг Абсамат Масалиев кўчасида жойлашган «Цифровик» мобил телефон дўконидан қиймати 500 минг сом бўлган «Самсунг» ва «Айфон» телефонларини ўғирлаб кетишган. …\nБОШ САҲИФА, Жамият, ЖиноятЎш шаҳриLeave a comment


Қозоғистон расмийлари ўзбек ва қозоқлар истиқомат қиладиган Шўрнақдаги низони тергов қилмоқда\n12 май 2021, Тошкент вақти: 04:07\nШўрнақдаги вазият кескинлашиши олдини олиш учун Қозоғистон расмийлари қишлоққа қўшимча полиция кучларини юборди.\nҚозоғистон жанубида жойлашган тинч қишлоқда этник ўзбеклар ва қозоқлар бир неча асрдан бери ёнма-ён яшаб келади.\nАммо 20 июль куни тўрт қишлоқни ўз ичига олувчи Шўрнақ овул округидаги Қўшмезгил қишлоғидаги тинчликка ўзбек ва қозоқ ёшлар ўртасида содир бўлган тўқнашув соя солди. Тўқнашувлар оқибатида тўрт нафар одам, жумладан, полиция ходими жароҳат олди. Жабрланганларнинг бири кўзидан оғир жароҳатланиб, касалхонага ётқизилди.\nВоқеадан икки ҳафта ўтиб, қишлоқ аҳолиси «бир гуруҳ ёшлар ўртасида содир бўлган маиший жанжал» ўлароқ таърифланаётган ҳодиса тўғрисида истамайгина гапирмоқда.\nАммо кўпчилик можарони қозоқлар ва ўзбеклар ўртасида содир бўлган миллатлараро низо деб атамоқда.\nВазият кескинлашиши олдини олиш учун Қозоғистон расмийлари қишлоққа қўшимча полиция кучларини юборди.\nТўқнашувдан кейин полиция блокпости ўрнатгани, қишлоқ кўчаларида махсус топшириқларни бажарувчи отряд ходимлари қўриқчилик қила бошлагани хабар қилинди. Шунингдек, қишлоқда комендант соати жорий қилинди.\nКўп миллат вакиллари яшайдиган Қозоғистон расмийлари Шўрнақда йирик миллий низо келиб чиқиши олдини олишга зўр бериб курашаётгани аён.\nҚишлоқликларга кўра, 20 июль куни этник ўзбек Ифтихор Жумадуллоев ҳамда этник қозоқ Алмас Толбасиев ўртасида низо келиб чиққан.\nМаҳаллий аҳоли, шу жумладан, бу икки шахснинг қариндошлари жанжал Толбасиев Жумадуллоевдан тамаки чекиш учун гугурт сўраганидан кейин бошланганини айтади.\nТолбасиев ҳодиса ортидан қўлга олинган тўрт нафар шахснинг биридир. Унинг акаси Олжас Озодликка берган интервьюсида укасини полиция бўлимига олиб бориб, нима бўлганини сўзлаб беришни талаб қилганини айтди.\n- Укам ишдан қайтганида бир гуруҳ ёшларга йўлиқиб, уларнинг биридан гугурт сўрабди. Болалар эса уни ҳақоратлабди. Натижада икки гуруҳ айтиша бошлаган ва муштлашиб кетган, - деди Толбасиев\n«Икки гуруҳ» вакиллари ўзбек ва қозоқ бўлганига қарамасдан, Толбасиев содир бўлган ҳодисани «шахсий можаро, этник низо эмас» дея таърифлади.\nУнинг сўзларига кўра, кимдир жанжални видеога ёзиб олиб, Интернетда тарқатган.\nТолбасиев ва расмийларнинг сўзларига кўра, видеонинг тарқатилиши можаро ҳақида нотўғри фикр пайдо бўлишига сабаб бўлган.\nЖанжалда Жумадуллоев ҳамда унинг укаси жароҳат олган. Муштлаш давомида қўли синган Жумадуллоев тергов қилинмоқда. Укаси эса шифохонада.\nЖанжал содир бўлган куни кечкм пайтда бир гуруҳ одам Жумадуллоев ва унинг укаси уйини тошбўрон қилган, натижа уй ва у ерда турган автомобиллар деразалари синган.\nЖумадуллоевнинг онаси Жамила Жумадуллоева 20 июлдан 21 июлга ўтар кечаси 18 нафар неварасини уйда яширишга мажбур бўлганини айтди.\nЖумадуллоева ҳам шўрнақликлар каби ҳодисани «этник низо эмас, шунчаки катта аҳамиятга эга бўлмаган, оддий жанжал» дея таърифлади.\nИнтернетда тарқаган видеода юзи қонга беланган полиция ходимини кўриш мумкин. Уни бир неча одам ўраб олиб, қочиб кетишга уринишда айбламоқда, полиция ходими эса буни рад этмоқда.\nРасмийлар видеодаги зобит муштлашаётган тарафларни ажратишга уринганини билдирди.\nИчки ишлар вазири Эрлан Тургумбаев жанжалда қатнашганлар қўлга олинганини, «интернетдаги провокация» ортида турганларни аниқлаш бўйча алоҳида тергов кетаётганини айтди.\nҲукумат ҳамда жанжалда қатнашганлар оила аъзолари можаро замирида «энтик» омил ётганини рад этаётган бўлса, қишлоқ турғунлари бунақа воқеалар «аввал ҳам бўлган»ини айтиб беришди.\nМаҳаллий масжид имоми Торехан Абдиразақов кейинги ойларда ўзбек ва қозоқ ёшлар ўртасида тўқнашувлар сони кўпайганини айтди. Озодлик билан суҳбатда имом 20 июль кунги можаро йил бошидан бери икки миллат вакиллари ўртасида содир бўлган учинчи жанжал эканлигини айтди.\n- Ўтмишда бундай муаммоларни қишлоқ оқсоқоллари ечарди, тарафларни яраштирарди. Аммо бу сафар қишлоқ кексалари нима содир бўлганидан хабардор эмас, - деди Абдиразақов.\nШўрноқ қишлоқ округининг бошқа қишлоқларида ҳам вазият ўхшаш эканлиги айтилмоқда. 11 мингдан зиёд одам истиқомат қиладиган Шўрнақда асосан қозоқ ва ўзбек миллатига мансуб аҳоли истиқомат қилади.\nШўрноқ ҳокими ўринбосари Нишанқул Жуманова Озодликка берган интервьюсида ўтган йилда ҳам ўзбек ва қозоқ ёшлар ўртасида тўқнашув содир бўлганини айтди.\n- Ўшанда маҳаллий мактаб ўқувчилари муштлашган эди. Бир неча расмий, жумладан, вилоят ҳокими ўринбосари Сакен Калмаканов, ҳуқуқ-тартибот органлари ва прокуратура вакиллари қишлоққа келиб, вазиятни муҳокама қилган эди¸ деди Жуманова.\nАйрим қишлоқ турғунлари икки миллат вакиллари ўртасидаги зиддият қишлоқ ва унинг мактаби номи ўзгартирилганидан кейин авж олганини айтишди.\nТўрт йил олдин қишлоқ номи Қизиласкердан (ўзбек тилида «қизил аскар») Қўшмезгилга ( ўзбек тилида «қўш мавсум» ёки «қўш фасл») ўзгартирилган.\nҚишлоқнинг айрим ўзбек турғунлари эса уни Қозоғистон жанубида яшаган қадимий уруғ номи билан Сунақ деб ўзгартирилишини хоҳлаган. Шўрнақдаги айрим ўзбеклар сунақлардан келиб чиққанига ишонади.\n- Аммо қозоқлар қишлоқ ва мактабни Сунақ деб номлашга қарши, - деди исмини ошкор қилмаслик шарти билан сўзлаган қишлоқ турғуни.\nҚишлоқнинг номи Шўрнақ аҳолиси ўртасида зиддият келтириб чиқарган бир неча масаланинг фaқат биттасидир. Аммо маҳаллий аҳоли бу муаммолар ҳақида сўзлашни истамайди.\nНур-Султон расмийлари эса Шўрнақда ҳеч қандай этник муаммо йўқлигини таъкидламоқда. Атиги олти ой олдин этник дунганлар ҳамда қозоқлар ўртасида энтик низо келиб чиққан Қозоғистонда бундай мавзулар очиқ муҳокама қилинмайди.\nЖорий йилнинг 7-8 февраль кунлари Жамбул вилоятида содир бўлган миллатлараро низо 11 одам умрига зомин бўлган, минглаб дунган Қирғизистонда қочиб ўтишга мажбур бўлган эди.\n2015 йил февралида эса Туркистон вилоятининг Бостонлик қишлоғида этник қозоқлар ва тожиклар ўртасида низо келиб чиққан эди.\n2007 йилда эса Олмаота вилоятидаги Маловодное қишлоғида этник қозоқлар ва чеченлар жанжаллашди, натижада камида 3 нафар одам ҳалок бўлди.\nҚозоқ расмийлари Қўшмезгилдаги можаро авж олиб кетиши олдини олиш учун барча чора кўрилганини айтишмоқда.\n23 июль куни полиция муайян тарафни қўллаш учун қўшни қишлоқлардан келган 40 нафар шахсни қўлга олди.\nРасмийлар ҳамда қишлоқ турғунлари бу шахслар Интернетда тарқатилган видеони ва унинг остида ёзилган шарҳларни кўриб, ғазабланганини айтишмоқда.\nМожарони ўрганиб чиқиш учун махсус ишчи гуруҳ тузилгани хабар қилинди. Полиция ва прокуратура терговидан ташқарида разведка хизмати ҳам низони келтириб чиқарган сабабларни ўрганмоқда.\nҚишлоқ аҳолиси эса ўзи ва яқинлари, шунингдек, мулкларидан хавотир оляпти.\nФақат тунги соатларда комендант соати жорий қилинган бўлса-да, Қўшмезгил кўчалари кундузи ҳам бўм-бўш.\nМаҳаллий турғунлардан бири:\n- Болаларимиз хавфсизлигидан хавотирланяпмиз, - деди.


Аёл қарзи эвазига 23 ёшли қизни туркияликларга сотиб юборди - UzNews.uz\n16 марта, 12:17 681 0\nАёл қарзи эвазига 23 ёшли қизни туркияликларга сотиб юборди\n52 ёшли аёл қизни аввал Тошкентга сўнг эса Туркияга алдаб олиб чиқиб кетган.\nНавоий вилояти ИИБ ахборот хизмати хабарига кўра, Тошкент шаҳар Яккасарой туманида яшовчи 52 ёшли аёл Қ.М 23 ёшли қиз М.Ғ.ни дастлаб Тошкент шаҳрида жойлашган савдо дўконларида иш ваъда қилиб, алдаб олиб келган. Бироқ бунинг ўрнига ўтган йилнинг октябрида Тошкент халқаро аэропорти орқали Туркияга олиб чиқиб кетган. Кейин қарзи эвазига қизни Туркияда яшовчи фуқароларга сотиб юборган.\nНавоий вилояти ИИБ ҳузуридаги Тергов бўлинмаси Жиноят кодексининг 135-моддаси 2-қисми “з” банди (Жабрланувчини Ўзбекистон давлат чегарасидан олиб ўтган ҳолда ёки уни чет элда қонунга хилоф равишда ушлаб турган ҳолда) билан жиноят иши қўзғатган.\n15 апреля, 09:14 905 0\n14 апреля, 11:30 890 0\n13 апреля, 10:59 624 0


«Жаҳон жиноятлар индекси»: Ўзбекистоннинг кўрсаткичлари 14-поғонага...\n18.01.2021 11:18 0 1742\nХаритада қизил билан жиноятчилик кўп, яшил билан жиноятчилик оз содир этилаётган мамлакатлар кўрсатилган.\n«Numbeo» сервиси жаҳон мамлакатларидаги 2021 йилги жиноятчилик даражаси индексини тақдим этди.\nРейтинг қандай ҳисобланади?\nЖуда оддий: Crime Index — Жиноятлар индекси, Safety Index — Хавфсизлик индекси. Умумий 100 балл ҳар икки ҳолат даражасига қараб тақсимланади: Баллар Жиноятлар индексида қанча паст ва аксинча, Хавфсизлик индексида қанча юқори бўлса, шунча яхши.\nЎзбекистоннинг 2021 йилдаги кўрсаткичлари: Crime Index — 34,70, Safety Index — 65,30 балл.\nШу кўрсаткичлар асосида Ўзбекистон дунёдаги хавфсизлик жиҳатидан 40-мамлакат. Ҳолбуки, 2020 йил ўрталарида мамлакатимиз бу борада 26-ўринда эди — 14 поғона пасайдик. Ўтган йил ўрталаридаги кўрсаткичлар ушбу ҳаволада.\n«Numbeo» талқинига кўра, янгиланган рейтингда Ўзбекистон хавфсизлик борасида Литва ва Кувайтдан ортда, Венгрия ва Германиядан олдинда:\nХавфсизлик бобида Ўзбекистон Осиёда 19-ўринда (2020 йил ўрталарида 12-ўринда эди). Ёки бошқача айтганда, жиноятлар содир этилиши бўйича қитъамизда 43 мамлакат орасида 25-ўринда.\nЖаҳон миқёсида жиноятчилик энг авжига чиққан беш мамлакат худди ўтган йилгилар: Венесуэла (84.25), Папуа-Янги Гвинея (80.24), ЖАР (77.07), Афғонистон (76.37), Гондурас (74.78).\nЖаҳонда жиноятлар энг кам содир этилаётган, энг хавфсиз беш мамлакат ва ҳудуд: Қатар (12.29), Тайвань (15.24), БАА (15.35), Ўмон (20.26) ва Мэн ороли (20.79). Ўтган йили 4-ўринга кўтарилган Грузия бу сафар 10-ўринда.\nхавфсизлик жиноят рейтинг «Numbeo»\nҲуқуқ Кеча, 16:58\nХориж 25/02, 16:56


Сурия ва Ироқнинг тақдири … – Самарқанд – Ер юзининг сайқалидир…\nСурия ва Ироқнинг тақдири …\nСурия ва Ироқ мустақиллигини сақлайдими?\nАлибой Йўляхши: Сурия ва Ироқ ҳудудларида дунёда бугунгача кўрилмаган, синалмаган ўта адолатсиз ва шафқатсиз, одатдан ташқари бир аянчли уруш олиб борилаяпти. Бошқача айтганда бу ҳудудларда оқибати нималар билан натижаланиши мутлақо аниқ бўлмаган, аллақачон 21-асрнинг жумбоқларидан бирига айланган бир уруш ўйини (дунёнинг буюк давлатлари тарафидан) ўйналмоқда. Бу урушда қўлланилаётган қурол-аслаҳанинг миқдори, турлари ва кунлик қурбонларнинг аниқ сони ҳақида дунёнинг ҳеч бир матбуот агентлиги хабар қилмаяпти ёки хабар қилиша олмаяптилар. Аммо жон сақлаш учун иссиқ уяларини ташлаб, молу мулкидан воз кечиб бу машъум уруш фалокатларидан қочаётганларнинг сони бир неча миллиондан ошиб кетганлиги жуда аниқ. Рус, “Овропа Бирлиги(ОБ)” номи билан бирлашган бир қатор давлатлар бомбардимонлари ва жаллодбоши Башар Асаднинг жаллодлари “пичоғи”, террористларнинг фожиали зулмлари остида ҳар куни қурбон қилинаётган гўдаклар, аёллар, қарияларнинг жасадлари расми туширилган фото суратлар дунё мамлакатлари кунлик матбуот органлариининг саҳифаларини безашда давом этаяпти. Аммо афсусларнинг буюги бўлсинки, “инсон ҳақлари,” гуманизм каби қадриятлар ҳақида жар солишни яхши кўрадиган “маданият”ли Овропа ёки Овропа Бирлиги, яъни овропа “цивилизация”си ва дунёнинг бошқа бир қатор “ирксевар” мамлакатлари Сурия ва Ироқ ҳудудида сочилиб ётган бу жасадларни кўрмаяпти ёки кўринишни исташмаяпти. Аммо кўра олмаяптилар дейдиган номард чиқмас, албатта. Нега, нима учун бундай бўлаяпти? Нима, бу ерда қурбон бўлаётганлар одамзоти эмасмилар? Балки бу заволли мазлумларнинг аксарияти мусулмон бечоралар бўлганликлари учундир …? У ерда қирилаётганларнинг қанчаси “террорист”лардир …?\nМенимча бу жаллодчиликка бир исм қўйила яхши бўларди … Қаранг, Овропа Бирлиги\nбарча мамлакатлари, АҚШ ва Россия бу урушнинг асосий ва бевосита қатнашчилари бўлиб турибди. Канада, Ўрта ва Яқин Шарқ, мамлакатлари ва Туркия у ёки бу шаклда бевосита ёки билвосита урушда қатнашишда давом қилишаяптилар. Бундай бир буюк сонда қатнашчилари бўлган урушнинг номи қандай ва нима деб аталади? Ёки бу урушга исм бериладиган бўлинса, унинг исми қандай бўлади?\nТашқаридан кўринишига кўра, бу урушнинг бир тарафида юқорида санаганимиз буюк давлатлар, қарши тарафида эса Ироқ ва Суриянинг бир қисм тупроқларини ичига олган бир ҳудудда ҳукм сурмоқда бўлган, яқин атрофларига турли хил хатарлар ҳам солаётганга ўхшаган ДАИШ-ми ёки русларнинг номи билан атасак ИГ-ми деб аталадиган террористлар гуруҳи турибди. Уруш, ана шу “икки” бир-бирига душман тарафлар (агар уларни шундай деб аташ мумкин бўлса) ўртасида кетаяпти. Бироқ урушнинг ҳар иккала тарафи қўлларидаги уруш қуроллари, аслаҳалари айни фабрикада ишлаб чиқарилганлигига нима дейсиз …? Чунки террористлалар ва уларга қарши “курашаётганлар -урушаётганлар қўллашаётган қурол-аслаҳалар АҚШ ва Росстиядаги ҳарбий қурол-аслаҳа ишлаб чиқарадиган заводларда ясалганлардир. АҚШ-да бош ҳукмдор(қумондон) (қурсига сайлавлар воситасида келтирилган ҳисобланади)Б. Обама, Россияда эса бош ҳукмдор (қумондон) диктатор Путин (давлат тўнтариши натижасида қурсига келтирилган) исмли шахслардир. Бу ерда яна савол чиқади, яъни АҚШ ва Россияда сақланаётган қурол-аслаҳалар қандай қилиб, қандай йўллар билан террористлар деб аталмишларнинг қўлларига тушиб қолдилар? У қурол-аслаҳаларни террористларга кимлар, қайси “тужжорлар” пуллашдилар? Ҳа, бу тужжорлар ҳам аниқ, улар АҚШ ва Россиянинг ватандошларидир. Улар ҳарбий қурол-аслаҳа сотишдан ортирган бойликлари ҳисобига, Обама ва Путиннинг марҳамати соясида АҚШ ва Россиянинг люкс уйларида давр сурмоқдалар. Бундан ҳам қизиқ тарафи эса, террористлар аталмиш шахсларнинг асосий қисми бутун дунёдан, жумладан АҚШ ва Россиядан вазиятни – воқеаларни ё яхши англаб, тушуниб, ёки яхши англамай, тушунмай Сурия ва Ироққа келишган кишилардир. Ана шундай дунё бўйлаб йиғилган бир жамоага деймизми ёки террористлар гуруҳига деймизми қарши “кураш”га, “савашиш”га жаҳоннинг деярли бутун мамлакатлари “отланишган”лар. Бундай “кураш”нинг, тўғриси урушнинг исмини қандай атаса бўлади? Уни нима деб аташ керак? Бу ерда ким, ким билан савашаяпти ўзи ва қандай мақсадда уруш олиб боришаяпти? Аслида бу ерда кетаётган уруш – савашни қандайдир терроризмга қарши кураш, деб аташ мумкинми? Менимча, уни бундай аташнинг ўзи бир кулгилидир, масхараликдир? Чунки террористлар ва уларга қаршилар айни мактабнинг, айни устоднинг ўқувчилари-ку, ахир. Шунинг учун бу урушни ҳақиқатан уруш ўйини деб қабул қилинса кўпроқ ҳақиқатга яқин бўларди. Аммо бу ўйин кимга ва нима учун бугун жуда керак бўлаяпти? Нега бу ўйин узоқ йиллар давом этаяпти? Унинг тугатилиш ёки тўхтатилиш тарихи кимгадир маълумми? Ҳозирча шу ва шу каби бошқа саволлар жуда мўл. Аммо уларнинг ҳеч бирига жавоб йўқ … Мантиққа уйғун жавоб йўқ …\nХулоса шулки, бу урушнинг қатнашчиларига кўра, исм бериладиган бўлса, бу ҳақиқатан дунё-жаҳон урушидир. Жорий жангларга ва жанг майдонларига кўра, исмланадиган бўлса бу бир ўйиндир. Агар можаро қатнашчиларининг мақсадларига қараб исмлайдиган бўлсак, қуйида таржимаси кетирилаётган мақола билан танишиб чиқиш керак бўлади? Марҳамат, ўқиб чиқинг ва тафаккур этинг!\nШарқий Оқденгизнинг энергетик манфаатлар магнит майдонида Сурия ва Ироқнинг келажаги … Муаллиф: Профессор Яшар Ҳожисолиҳўғли.\nРоссия минтақадаги манфаатларини сақлаб қолиш мақсадида кучини, ҳужумкорлигини намойиш қилган бир кўринишда ҳаракат қилиши билан бу ерлардаги вазиятни вақт кечган сайин кескинлаштираяпти ва бутун минтақани тангликка судирашни чуқурлаштираяпти ҳамда маҳаллий, минтақадаги ва дунёнинг бошқа ўлкаларидан бу минтақага кўз тиккан барча актёрларнинг Сурия ҳамда Ироқда ва уларнинг атрофига бақишларини ва тутум (яъни сиёсат)ларини янгидан кўздан кечириш мажбуриятига итараяпти.\nБу вазият, замон ўтиши билан Сурия ва Ироқнинг тақдирини бир-бирлари билан шериклаштиришга олиб келаяпти. Бошқача айтганда, бу икки мамлакат тақдирини Шарқий Оқденгиз энергетик геополтикаси магнит майдони таъсирида шакллантираяп ти. Бу тақдир эса, бутунлашишни ўз ичига олмаган, балки ёйилиш(тарқалиш), парчаланиш кўзда тутилган ва янги чегараларнинг белгиланишига мажбур этилган бир келажакни ишорат этмоқда. Россиянинг кескинликни чуқурлаштиришга уринишидан вужудга келган муҳит, минтақада янги чегаралар юзага келадиган келажакни кун ўтган сайин яқинлаштираяпти. Бу вақт ичида минтақадаги ва унинг ташқарисидаги баъзи актёрлар Россиянинг бомбардимонларидан майдонга келган шамоллар таъсирини назорат қилиш ва ундан келадиган ўз манфаатларини ҳисоблаш ва уларни сақлаб қолиш йўлларини режалаштираяптилар.\nБу ҳаракат ва назоратлар кейинги кунларда кўпроқ Россия-Туркия орасидаги тангликлар устида бораётганга ўхшайди. НАТО минтақадаги ҳокимиятини кучайтириши, унинг Шарқий Оқденгиз энергетик хавфсизлигига янада кўпроқ киришиши, АҚШ ва айниқса Овропа Бирлиги(ОБ)нинг Туркия билан алоқаларида янги тенгликларнинг белгиланиши фикримизга далил бўла олади. ПЙД-ПКК, ДАИШ(Ироқ ва Сурияда фоалиятда бўлган террористик гуруҳларнинг қисқартирилган исмлари) каби террористик ташкилотларнинг ўлкалар билан бўлган алоқаларининг кўздан кечирилиши, Шам ва Боғдот йўнатувчиларининг Москва ва Теҳрон бошқарувидаги командага кириб олишнинг янги натижалари, шимолий Ироқда, Мусулда янги ҳаракатланишнинг кўринишлари ва Барзоний олган янги роли каби бир қатор ҳалотлар натижалари билан югурулган янги бир даврга кирилмоқда …\nБу хил барча ҳалотларнинг ва уларнинг тахминий натижаларининг ҳар тарафлама тадқиқ қилиниши ҳаммасидан ҳам кўпроқ Туркия учун керакли бўлаяпти. Ундан ташқари Россиянинг Туркияга нисбатан турли хил чеклашларига қарши Россиядан бошқа ўлкалар билан янги алоқалар ўрнатиш йўлларини излаши, айниқса табиий газ масаласида алтернативлар топиши ва унга боғли стратегик ҳамлаларини кўздан кечириши энг аҳамиятли масала ўрнига чиқмоқда. Шу мақсадда Туркия раҳбариларининг Озорбожон ва Катар зиёратлари амалга оширилди ва буларга Шимолий Ироқ гази ҳам қўшилиш вазияти ҳам вужудга келтирилаяпти. Шунинг учун Барзоний(Шимолий Ироқ қурд минтақасининг раҳбари)нинг Анқара зиёрати, энергетик масала, хавфсизлик ва Мусулнинг келажаги каби аҳамиятли масалаларнинг қўлга олинишига ишорат қилаяпти. Шу сабабдан бўлса керак, Туркиянинг Мусул яқинларидаги Бошиқа пунктида Шимолий Ироқ ўлкаси маҳаллий ҳарбийларини ўргатиш мақсадида жойлаштирилган ҳарбий бирликларининг одатдаги навбат алмаштиришини Боғдот ҳокимияти “Ироқ ҳукмронлигига жиддий таҳдид” каби қабул қилди.\nИроқ ҳудудида катталиги жиҳатидан иккинчи шаҳар ҳисобланган Мусул шаҳарининг 2014 йил июнь ойидан бугунга қадар террористик ташкилоти ДАИШ қўлида қолаётганлигидан тинчи бузилмаган, Мусулда жойлашган Ироқ марказий банки чўнтагидан 429 миллион долларни ДАИШга ўғирлатган, АҚШ-нинг Ироқ қўшинларида қолиб кетган кўп миқдордаги оғир ҳарбий қурол-аслаҳаларни, 2300 дона зерҳли миниладиган машиналарни ва катта бир ўқ-дори омборини террористик ташкилот ДАИШ-га ташлаб, ундан қочиб жон сақлаган Боғдот ҳокимияти бу вазиятдан 1,5 йилдан кўпроқ вақтдан буён ҳеч бир шаклда тинчлигини бузмаётганди, мустақиллиги “қўлдан кетаётганлиги”ни хаёлига ҳам келтирмаётганди-да, турк ҳарбийларининг у ерларда борлигидан бугун уларнинг тинчлиги бузилиб, мустақиллигини йўқотаётганлигидан сўз очаяптилар. Бу эса, тўла бир масхаралик, ҳатто қора масхарабозлик ўрнагидир.\nУндан ташқари туркиялик чекланган сонли ҳарбийлар бутун дунёда ҳеч бир ўлка танимаган ДАИШ номли террористик ташкилотига қарши курашга тайёрланаётган маҳаллий кучларни ҳарбий курашга ўргатиш билан машғул бўлаяптилар. Масалан,Туркия Президенти Эрдўғон бу масалага очиқлик киритиб, шуларни таъкидлайди: “Хайдар Ибоди (Ироқнинг Бош вазири) 2014 йили Туркияга зиёратга келганида Ироқнинг ҳарбийларини ўргатишда бизнинг уларга ёрдамчи бўлишимизни илтимос қилганди. Шу сабабдан Ироқ ҳукуматини хабардор қилганимиз ҳолда биз Бошиқада бир вақтинчалик машғулот жойи тайёрладик. Ҳозир эса, ҳурматли Бош Вазир, ўша қурилишлар бошланганида сиз қаерда эдингиз? – сўролмайдими? Ўша кунлардан бугунгача сизнинг овозингиз чиқмаганди, бугун эса, у ерларда бўлаётганлар ҳақида бўлмоғур саслар чиқараяпсиз. Биз Бошиқадаги кучларимизни янада мустаҳкамламоқ учун уларнинг сонларини бир мунча ўзгартирган бўлдик. Уларнинг барчаси жангчилар эмас, балки фақат ва фақат ўргатувчи куч ўлароқ уердадирлар.”\nШунингдек, Барзонийнинг Анқара зиёратига доир Бош Вазир Довудўғлининг, “Ироқдаги мавжудотимиз шу ўлканинг истиқрорини таъмин этишга қаратилгандир. Чунки ДАИШ билан қўшни бўлишни истаймиз. ДАИШ билан қўшни бўлмаслик учун эса Арбилнинг кучли бўлиши керакдир. Бунинг учун эса турли хил ёрдамларимизни Ироққа ҳам, Ироқнинг Қурдистон минтақасига ҳам беришни давом эттирамиз …,” каби сўзлари ҳам масаланинг бугунига ва келажагига қаратилган бир аниқ баёнотдир.\nБу айтилганларнинг барчаси, Ироқ ва Сурияда янги чегаралар аниқланиши ва бу янги чегараларга кўра янги харита чизилишини аниқ ўртага қўяди. Шунинг учун масаланинг асосида бу ўлкаларнинг мазлум халқлари ҳеч шубҳасиз бир-бирларини бегонасимадан, бир-бирларига душманлашмасдан ўртоқ келажакка биргаликда юришлари ва бунга лозим бўлган тупроқ бутунликларини қатиқ қўришлари ётади. Афсуски, бугунги вазиятда бундай асосни қуриш жуда мушкулдир. Бугун бу иккала ўлка ҳам деярли арқага қайта олмайдиган бир шаклда парчаланиш ариғига туширилган вазиятда турибди.\nТуркия бутун жараён давомида бу икки қўшни ўлкаларнинг тупроқ бутунлигини қўришларини истади ва истамоқдадир. Бу икки ўлканинг мутақиллигини фақат Туркия сифатида эмас, бошқа ҳеч бир ўлканинг, ташкилотнинг паймол ва ишғол этишга розилик билдирмади ва билдирмаяжакдир.\nФақат жараён Туркиянинг бу холис истагига тескари кетадиган, минтақанинг парчаланишидан бошқа йўл қолмайдиган бўлса, Туркия хавфсизлик чегараларини ўзига хос хусусият асосида жиддий бир шаклда кўриб чиқишга мажбур қолади. Бу боғламда Сурияли туркманлар яшашадиган Хатайнинг атроф доирасини ташкил этган Лазкиянинг шимолидан бошлаб, Шарқий Оқденгизга очиладиган ва Ҳалаф кентини ҳам ўз ичига олароқ Туркия чегараларигача чўзилган бир ўлка, эҳтимол тутилган парчаланишда энг аҳамиятли геополитик ўқ сифатида белгиланади. Бу чегараланишнинг жанубида бир Нусайра қурулишининг Ироқни ҳам ичига олган шаклда сунний, шиа ва қурд минтақаларининг ҳам парчаланиш даврининг энг аҳамиятли геополитик ва геостратегик чегаралар шаклида белгиланади.\nБу янги геополитик ва геостратегик чегараларда ким ўзини салмоқли ҳисоблаши асосий масаладир. Туркиянинг эса бу чегараларда салмоқлилардан бири бўлиши аниқдир … 12.12.2015.\nМақола оригиналининг интернет адреси:\nМақолани туркчадан ўзбекчага ағдарган таржимон: Алибой Йўляхши.\nПутиннинг йўл танлаши …\nЖума табриги ўрнида …\n15/05/2020 admin Ўзбек мухолифатининг кечаги ва бугунги куни ҳақида. (ОҚИБАТ!)…da fikr bildirishni o'chirish\nБисмиллоҳирраҳмонирроҳийм Қадрли ўқувчилар, қардошлар, дўстлар! Мен Алибой Йўляхшиман (Советлар замонида мени Йўляшиев Алибой Йўляхшиевич дея...